
Roja Cîhanî a Zimanê Zikmakî 

21'ê Şibatê(2'ê Reşemê), ji aliyê YoniskoyêVe weke roja 
cîhanî a Zimanê Zikmakî hatiye diyarî kirin. Lê li îrana pir 
netewî, pir zimanî û di bin siya reş a Komara Îslamî de, 
netewên ne fars û yek ji wan jî netewa kurd ji mafê xwendina 
bi zimanê zikmakî hatine bêpar hiştin.Tim bi çavek bixeterî û 
gef mêzeyî zimanan kiriye. Lewre bi armanca helandin û 
jinavbirina zimanên netewan û bi taybet yê kurdî, ji her alavek 
serkutê mifah standiye. Agirî di riya parastin û geşandina 
zimanê kurdî de bi tu awayî xemsarî nekiriye û nake jî. 


Partiya Demokrat ya Kurdistana îranê diweşîne 


Cîhan Ji Rewşa Mafê Mirov Li 


îranê Hat Haydar 

Konseya Mafê Mirov a NY li dawîn rûniştina xwe li Jinêvê de, rewşa xirab û binpêkirina 
mafê mirov ji aliyê Komara Îslamî ya îranê ve mehkûm kir 
Di wê rûniştinê de ku sibêdeya roja Duşemî, 15'ê şibatê destpêkir û heya 17'ê şibatê jî 
berdewam bû, rewşa mafê mirov li îranê bi hûrî kete ber bas û nûnerên welatên beşdar di 
Civînê de, ra û pêşniyarên xwe anîn ber bas... R: 2 



Roja Navnetewî Ya Zimanê Zikmakî 


Amerîka, Rûsya û Fransayê hişyarî dan Iranê 

R: 3 


îran, Rekorddarê Tepeserkarên Nûçegihanan 

Hejmar 129,19’ê Şibata 2010 


SIYASÎ 


Daxuyaniya Hevbeş A 4 Partiyên Kurdistanî Bi 


X elkê azadîxwaz ên Kurdistanê! 

Mamostayên birêz yên 
qutabxane û xwendingehan! 

Law û qutabî û xwendekarên hêja! 

Roja 21'ê Şibatê, hevberî 2'ê Reşemê, ji 
aliyê Rêxistina Yûniskoyê ve weke roja 
Cîhaniya Zimanê Dayîkê hatiye diyarî kirin. 
Kora Giştî ya Netewên Yekbûyî jî ji bo 
giringîdana zêdetir bi vê rojê, sala 2008'ê 
Zayînî, weke sala cîhanî ya zimanan 
ragihand. 

Giringîdan bi zamanê dayîkê, giringîdan û 
alîkarîkirin e bi cur bi curiya zimanî û çandî 
û li rastî de nîşaneya rêzgirtine ji kesatiya 
hemû mirovan bêy cudahîdanan. Çunku 
ziman yek ji stûnên nasnameya mirov e û 
perawêz xistina wê, tê wateya perawêz 
xistina mirovan û mifah nestandin ji vê 
sermayeya girîng a mirovî digehîne. 

Her li pêwendî li gel zimanê dayîkê de li 
madeya 30 a Peymannameya Cîhanî a Mafê 
Zarokan de hatiye ku: Zarokên kêmaniyên 
neteweyî û ayînî, mafê rewa yên wan e ku 
li gor çand û nasnameya netewî- ayînî a 
xwe geşe bikin û divêt li hemû qonaxên 
jiyana wan de bi zimanê dayîkî yê xwe 
bixwînin û biaxivin. 

Xelkê şoreşvan û azadîxwaz ên 
Kurdistanê! 

Her çiqas em dibînin ku ziman wek 
bingehek ji nasnameya mirov tê hejmartin 
û bûna pirr zimaniyê li her welatekê de 
sermiyanek girîng e ji bo geşandin û 
dewlemend bûna zimari, lê mixabin li 
welatê pirr netewî yê îranê de, midehê 
zêdetir ji 80 sala ye ku netewên akincî li vî 
welatî de ketine ber pêla şovenîstiya 
desthilatdarên zal bi ser welat de û siyaseta 
yeksan kirina nasnameya netewan li bin 


R oja 16'ê Şibata 2010'an, 
rêxistineke navneteweyî a 
parastina azadiyên çapemeniyê 

ragihand ku îran bi girtina bêtirî 90 
rojnamevanan bûye mezintirîn girtîgehên 
rojvamevanan û rekorddarê tepeserkarên 
wan di cîhanê de. 

Li gor rapora "Radyo Ferda" ê, Komîteya 
Parastina rojnamevanan ku binkeya wê li 
bajarê "New York"ê ye, di rapora salane a 
xwe de, li^ ser serbestiya çapemeniyê 
nivîsiye: w Di îranê de heya niha 23 nivîskar 
û rêveberên nûçeyan di girtîgehan de ne û 
ew yeke îran piştî welatê Çînê di refa 
duyema girtina rojnamenivîsan da cih 
kiriye". 

Li gor wê raporê tepeserkirina 
rojnamevanan, piştî hilbijartina Serok 
Komariyê di îranê de dijwartir bûye û îran 
yek ji tepeserkerê berbilav û nemirovane 
dijî çapemeniyê e. Hêjayî gotinê ye ku 


Zimanê Zikmakî 



givaş û tund û tûjiyek bêmînak û dijî mirovî 
de dimeşe û birêve diçe. 


Çarçoveya vê siyasetê li ser bingeha yek 
ziman, yek çand û yek netewê de hatiye 
danîn û bi kiryar û bi eşkere, ziman, çand û 
nasnameya netewên ne fars yên akinciyên 
îranê ji aliyê desthilatdaran ve sivikatî bi 
wan tê kirin. Ji bo pêşvebirina vê siyaseta 
nemirovane, rejîmên zal bi ser îranê de li 
meşandina tu pîlanek dijî mirovî xwe 
naparêzin. Ji bo rêzgirtin ji zimanê dayîkî yê 
xwe ku nasnameya kurdbûna me ye, ji bo 
pêdagirî û tekez li ser xwendin û nivîsîna bi 
zimanê zikmakî, hewce ye em dest bidin 
zincîre çalakiyan û bi hakimên tepeserkar 
biselimînin ku kuştin, îşkence û girtin nikare 
me ji daxwazên rewa yên me dûr bixe ku 
ew jî hakimbûn bi ser çarenivîsa me bi xwe 
de ye û xwendin û nivîsandina bi zimanê 
dayîkî jî, yek ji bingehên vê xwasta rewa û 
adilane ye. 

Bo van mereman û bi armanca nîşandana 
yekrefiya gelê kurd ji derbirîna nerazîbûnê 



rêxistina Nûçegihaniyên Bêsînor, berê di 
daxuyaniyekê de ragihandibû ku piştî 
nîşandana nerazîbûnê li hember encamên 
hilbijartina Serok Komariyê a roja 12'ê 
Gulana 2009'an li îranê de, zêdeyî 100 
rojnamevan hatine girtin û zêde ji 50 
rojnamevan jî neçar bûne welat bi cî 
bihêlin. Herweha ragihand ku vê gavê 47 
rojnamevan girtî ne. 


îran, Rekorddarê Tepeserkarên Nûçegihanan 


Agirî 


Boneya Roja Cîhaniya 


derheq bi dirêjiya vê stema naskirî, em 
daxwaz dikin ku li roja 2'ê Reşemê, van 
çalakiyên jêrîn birêve bibin: 

Li hundirê welat: 

- Qutabî, xwendekar û mamosta li vê rojê 
de bi kincên kurdî ve biçne qutabxaneyan. 

- Li Zanîngehan de, xwendekar bi hildana 
pilakardên taybet bi vê rojê ku anîne rojeva 
vê daxwaza rewa be, bixebitin. 

3: Erkê hevwelatiyên nîştimanperwer yên 
kurdistanê ye ku tirakt, faylên deng û reng 
û daxuyaniya derçû bi vê minasibetê, bi 
awayek berfireh bilav bikin. 

Li derveyî welat: 

- Meş û xwenîşandan li ber deriyê 
rêxistinên ser^ bi UN'ê û herweha 
balyozxaneyên îranê li welatên rojava de 
bihên lidarxistin û tevî mehkûmkirina 
siyasetên rejîmê li vê derheqê de, daxwaza 
alîkariyê ji wan bihê kirin. 

Li dawiyê de em daxwaz ji xortên 
netewên bindest yên îranê dikin ku bi 
birêvebirina çalakiyên taybet li vê rojê de û 
bi hevahengî û sorbûna xwe li daxwaz û 
mafên rewa yên xwe ku zimanê dayîkî, yek 
ji wan e, bigihîjînin ber guhê xelkê îran û 
cîhanê. 

-Partya Demokrat a Kurdistana 
îranê 

-Komeleya Şoreşgerên Zehmetkêş 
ên Kurdistana Iranê 

-Saziya Xebata Kurdistanê 

-Partiya Azad a Kurdistanê 

19' Rêbendana 1388'ê rojî 

8' Şibata 2010'ê Zayînî 

Doma Nûçeyê rûpela 1 

Welatên Rojavayî tevî mehkûmkirina 
Komara Îslamî li dor neparastina mafê 
mirov, herwiha daxwaz kirin ku jj bo 
lêkolînên zêdetir derheq mafê mirov li îranê 
de heyetek ji Rêxistina NY bişînin yvî welatî 
ku bi bersiva nerênî ya nûnerê îranê di 
sêyemîn roja civînê de berbirû bû. 

Herwiha daxwaz ji îranê hat kirin ku dawî 
bi îdama nûciwanan, kewirbaranê, kuştina 
xelkê nerazî, îşkence û destdirêjiyên cinsî, 
dadgehiyên neadîlane, destbiserkirin nerazî 
û rojnamevanan, ferq û cudahî danan li dijî 
netewên zulmlêkirî, jinan û kêmaniyên 
mesebî û... yên dijî mirovî bîne. 

Şandek ji PDK îranê û Kongireya 
Netewên îrana Federal tevî beşdariya li 
civînê de, hevditin bi nûnerên welatên 
beşdar de kirin û belgeyên hewce derheq 
eşkere kirina cinayetên rejîmê xistin rojevê. 

Herwiha part û aliyên siyasî û sivîl yên 
opozîsyona rejîmê jî bi lidarxistina meşên 
nerazîbûnê li pêvajoya civînê de, serbarê 
mehkûmkirina siyasetên rejîmê, daxwaz ji 
Konsoya mafê mirov kirin ku Komara Îslamî 
şermezar bike. 











Agirî 

Daxuyaniya Deftera Siyasî Bi Boneya 22’ê Rêbendanê 


22'ê Rêbendana sala 1357'ê Rojî, 
kopika wan bizavên nerazîbûnê bû ku 
çend sal bû li dijî rejîma Mihemed Riza 
Şa serî hildabûn. Li wê rojê de rejîma 
paşatiyê hiloşiya, bi vê hêvî û armancê 
ku hemû şûnwarên stem û dîktatoriyê 
li ser xelkê îranê û bi taybet netewên 
bêpar kirî yên îranê nemînin û çi din 
xelk tûşî vê zulm û zordariyê nebin û 
bibin xwediyê hemû ew maf û 
azadiyên ku hêjayî mirovê vî serdemî 
ne. Lê mixabin ji ber nebûna rêberiyek 
demokrat, komek ji paremayîtirîn texa 
civakê, rêveberî girtine dest. Li encam 
de rejîmek paremayî li kûrahiya 
sedsalên derbasbûyî û bi tep û toza 
serdemên kewn û hizrên jengî û hişk 
cihê wê girt ku li dijî hemû armancên 
azadîxwazan û bi taybet netewên îranê 
bû. 

Li wê rojê ve azadîxwaz, çalakên 
mafên netewî, jin û tex û qatên civakê 
bi taybet gelê kurd bi xebat û 
berxwdaniya xwe dijî vê rejîma taze bi 
desthilat gihîştî dest pê kiriye û roj li 
pey rojê zêdetir hevdem li gel 
eşkerebûna kakila rastîn û derketina 
direw û fend û fêlên rejîmê, hejmara 
nerazî û xebatkaran zêdetir û dengê 
wan bilindtir bûye, bi awayekê ku 
zîndan, îşkence û kuştina dijberan 
nekarî li hewara vê rejîmê de bihê û 
xelkê bêdeng bike. Heya vê radeyê ku 
maşkanêya berhevkirî ya rejîmê bo 
hilbijartina gera lO'mîn gera 
Serkomariyê li roja 22'ê Cozerdana îsal 
de refa yekgirtî û milyon kesî a xelkê 
nerazî û dijber li Tehran û çend bajarîn 
din yên îranê de rijiyane ser şeqaman 
û bi meşên aram û êmin yên xwe 
hawar û dengê mafxwazî ya xwe 


W elatên Amerîka, Rûsya û 
Fransayê di nameyeke havbeş 

de bo Ajansa Navnetewî ya Enerjiya 
Etomî tekez li ser nigeraniya civaka 
navnetewî derbarê protokolên Etomî 
yên îranê kirin û daxwaz kirin ku bilez 
pêşiya wan bête girtin. 

Wan her sê endamên hertimî yên 
Şêwra Ewlekar di vê nameya hevbeş 
de bo Ajansa Navnetewî ya Enerjiya 
Etomê hatiye nivîsandin ku biryara nû 
ya Hikûmeta îranê bo mehandina 
Uraniyoma ji sedî 20, gumana li ser 
hewlên îranê bo bidestxistina çekên 
Etomî zêde kiriye. 



gihandin hemû cîhanê. 

Niha 31 sal bi ser Rêbendana sala 
1357'ê Rojî ve derbas dibe û xelkê 
îranê li rewşekê de roja 22'ê 
Rêbendanê bi bîr tînin ku bizava nerazî 
a xelkê piştî 22'Rêbendanê ku bi navê 
Tevgera Kesk hatiye naskirin, piştî 8 
meh tabkirina tepesrî û kuştinên 
hovane û bêrehmane yên desthilatê, 
herwiha zindî û hêvîdar li qada xebatê 
de maye. Alîgir û peyrewên Komara 
Îslamî ku rêberên reformxwaz jî li nava 
wan de ne û parek ji tevgerê pêk tînin, 
bi meremên cur bi cur û yek ji wan jî 
reform li rejîmê de hatibûne nav refên 
tevgerê. Yan wekî bi xwe ragihandin 
merema wan, bihêzkirin û geşandina 
dubare ya rejîma gendele bo rizgarbûn 
ji holoşînê. Madam ku li meremên xwe 
de serketî nebûn û li cihê rizgarkirina 
rejîmê, niha hêza tevgera sekolar û dijî 
rejîmê li Tevgera Kesk de roj li pey rojê 
zêdetir xurt dibe û mana rejîma wan 
xistiye metirsiyê, li hizra paşdekişyan ji 
daxwazên xwe ne. Lewre dirûşmên 
dijberên rejîmê li xwenîşandanan de bi 
siloganên pêkhateşikên dizanin û 


Her wiha Wezîrê Parastinê yê 
Amerîkayê Robert Gates,^ ragihand, 
"Sipaha Pasdaran ya îranê tev 
desthilata îranê bi dest girtiye, 
piştevaniya protokolên Etomî dike, li 
dijî mafên welatiyan kar dike û 
pêwîstiyên piştevanîkirina bi terorîzmê 
pêk tîne, lewma divê ku bilez pêşiya 
wê hêza mafyayî bête girtin". 

^ Ji hêla din li Tehranê Serokomarê 
îranê Mehmûd Ehmedînejad hişyarî da 
rojava ku her welatek bixwaze 
dorpêçan li dijî îranê bikar bîne, îran 
bêdeng nabe û dê helwestek tund 
hebe. 

Piştî ragihandina meyandina 


mehkûm dikin û wê para xelkê bi 
xapandiyê dujminên îranê nav dibin. 
Herweha ew tometên ku rejîma wan li 
destpêkê ve heya niha ji azadîxwazan 
daye û bi sedan û bi hezaran kes ji 
dijberan xwe bi vê tawanê kuştine yan 
xistine girtîgehê. 

îsal li rewşekê de rêûresma bîranîna 
22'ê Rêbendanê birêve diçe ku her yek 
ji rejîm û Tevgera Kesk bi merema xwe 
mijûlê amadekariyê ne bo beşdarîkirin 
li vê rê û resmê de. 

Li rastî de bi liberçavgirtina hêza 
sekolar a Tevgera Kesk ew gihîştine vê 
encamê ku guhertin li bin siya Komara 
Îslamî de bi cî nahê û rizgarî ji destê vê 
rejîmê yek ji mercên bingehîn yên 
gihîştin bi azadî û demokrasiyê ye, 
lewre em tevî derbirîna piştewaniya 
xwe ji refa hişyar û sekolar a Tevgera 
Kesk ku li bin her tirs û pîlanekê de li 
hemberî hevrefên nîwrê yên xwe 
nahên xapandin û dirûşmên xwe li dijî 
tewahiya rejîmê araste dikin û ji bo 
giranî xistine ser tarazûya hêza vê 
beşê, em bawer in ku kurd û gelên 
zulmlêkirî yên din, li roja 22'ê 
Rêbendanê de li her cihekê ku 
bixwazin li meş û xwenîşandanan de 
beşdariyê bikin, dê dirûşmên xwe û bi 
taybet daxwazên siyasî- netewî yên 
xwe bilind bikin. 

Serbikewe xebata azadîxwazên 
îranê 

Neman ji bo Komara Îslamî 

Partiya Demokrat a Kurdistana 
îranê 

Deftera Siyasî 

20.11.1388(09.02.2010) 



uraniyomê di rêjeya ji sedî 20'ê, 
nerazîbûnên civaka navnetewî zêde 
bûne û dijberiyên navbera îran û 
Rojava jî ketine rojeveke nû. 


wm 


Amerîka, Rûsya û Fransayê hişyarî dan Iranê 

Rapora Siyasî A Birêz Mistefa Hicrî, Li 8’mîn Pilînoma Komîteya Navendî 

a PDK îranê De 


Mistefa Hicri 

Basa sereke ya vê 
Pilînoma me, ew 
guhertin in ku li 
deverê û bi taybet li 
îran û Kurdistana 
îranê de hatine pêş. 
Nevbera Pilînoma 
berê û ya niha 4 
heta Çar meh û nîv 

derbas dibe. Li wê midehê de de bûyerên 
berbiçav li îranê de qewimîne ku her yek ji 
wan li cihê xwe de dikarin li ser rewşa giştî a 
îranê de karîgerî hebin. Siroştî ye ew bûyerên 
ku li çar mehên derbasbûyî de rû dane dê 
cihwarê wan li pêşerojê de jî dom hebe. Bas û 
guftogoyên me li vê Pilînomê de dê li vê 
pêwendiyê de bin. Destpêkê de emê 
lênihêrînek bi ser siyaset û helwestên Partiyê 
li wê midehê de bikin û piştre emê encamê 
werbigrin û bizanibin ku li gor pêşdîtinan -Her 
çende renge li meselên siyasî de jî rast û 
durust der neçin- pêşeroja Iranê dê ber bi çi 
aliyekê ve biçe û li pêşerojê de çi erkek 
dikewe stûyê me? Paşan emê basekê ji 
guhertinên deverê û cîhanê bikin. Lê li rastî 
de ya ku ji me re girîng e û em dixwazin li 
çarçoveya pirsên deverî û cîhanî de bînin 
ziman, zêde ew pirs in ku bi awayekî rasterast 
yan nerasterast bandor û karîgerî li ser rewşa 
îranê û ya me kurdan hene. Hûn jî dê bi 
beşdariya xwe basa me dewlemendtir bikin. 

Ger em bixwazin lênihêrînekê bi ser rewşa 
deverê de bikin, li heyamê wan çar pênc 
mehane de, îran navenda nûçeyên cîhanê 
bûye - Ger em wan çend rojên erdheja 
Hayîtiyê lê derbikin- basên din Talîban li 
Efxanistanê û hinekê jî jordetir li Pakistanê de 
bûne. Xêncî van nûçeyên ku bi cuda li hin 
piropagandayên Amerîka û ji aliyê dewleta 
fermî ya Efxanistan û Pakistanê ve bas jê tê 
kirin, rastî vê yekê nîşan didin ku hêza Talîban 
û El Qaîdeyê ku li wê deverê de bihevre ne, 
her wisan bihêz in, pêşde çûne û li gel wê ku 
Amerîkayê 30 000 hêzên leşkirî yên din li 
Efxanistanê zêde kirine, lê serketinek diyar li 
gor nûçeyan bidest nexistine. Teqîn, êrîş û 
nemaze li navenda Kabulê û li cihên hestiyar 
de ku li bin zêrevaniya hêzên hikûmetî de ne, 
berdewam in û em dibînin ku ew hêza zêde jî, 
nekariye destkevtek wisan bidest bixe. Li 
Pakistanê jî serbarê wê ku hikûmeta Pakistanê 
li bin givaşên dewleta Amerîkayê de êrîşek 
berfireh kire ser devera" Wezîristan"ê ku 
penageha Taliban bû û têde xelkek zaf ji 
Taliban û xelkê sivîl hatin kuştin, parek zaf ji 
malan hatin wêran kirin û hezîneyek zaf jî bo 
Pakistanê li dûre bû, lê nekarî li wir bi vê 
awayî ku bi xwe çavnihêrî dikirin, Taliban ji 
wê deverê derbixin. 

Rewşa Efxanistanê ji bilî meseleya hebûna 
Taliban û Elqaîdeyê û şerên wan bi hêzên 
rojavayî re, li warê siyasî ve jî gelek lawaz e. 
Yek ji wan jî, hilbijartina Serkomariyê bû ku ji 
ber saxtekariyan astengên zaf ji wan re 
derxist holê. Ji ber zext û givaşan, hilbijartin 
bo qonaxa duyem hat kişandin û nerazîbûnek 
zêde li pêvajoya hilbijartinê de ji Hamid 
Kerzay derket rojevê, ji ber ku aliyên rikeber û 


hin ji çavdêran li ser vê baweriyê bûn ku 
Komîsyona hilbijartinê, alîkariya Hamid Kerzay 
daye bona bidestxistina dengê piranî. Renge 
parek li bin bandor û karîgeriya vê rewşê de 
be ku Kerzay piştî du car nasandina kabîneya 
dewletê bi Parlementoyê, her du caran jî 
nekarî dengê serketinê bidest bixe. Li qonaxa 
yekemîn de nizîk bi 7 kes ji Wezîran hatin teîd 
kirin, li qonaxa duyem de jî çend kes û hin ji 
wan jî ku 7 heya 8 Wezîran dibin, hêj mane. 
Dawîn bûyera li deverê de jî ku em dikarin 
qala wê bikin, civîna welatên rojavayî bû ku 
roja Pêncşemî bo pêkanîna konferansekê li 
dor çareser kirina meseleya Talîban li 
Londonê civiyan. Para herî zaf ya wan basan, 
pêwendî bi aştbûn yan got û bêjên navbera 
Talîban û hikûmeta Efxanistanê ve hebûn. Bi 
raya dewleta Efxanistanê û ew aliyên ku li 
civînê de beşdarî kirine li nav Talîbanê de 
cinahek heye ku nermtir e û egera lihev 
hatina pêre heye. Lê Talibanê bi xwe heya 
niha tu gotinek fermî li vê derheqê de eşkere 
nekiriye. Lewre tu sedemek ji bo serketina vê 
konferansê li holê de nine ku bikare dewleta 
Efxanistanê bi Talîban re lihev bîne. 

Li warê siyasî ve jî, herwekî me bas kir 
hêzên Talîban li halê pêşrewiyê de ne, yan 
aliyê kêm nehatine tepeserkirin. Li rewşek 
wiha de got û bêjên dewleta Efxanistanê ku li 
halê lawaziyê de ne û Talîban jî serbarê ew 
hemû êrîşan, lê kariye berxwedaniyê bike û 
pêşde biçe, gihîştina wan bi rêketinan gelek 
zehmet e. Naxwazim bibêjim ku sedî sed ser 
nagrin, lê li rewşek wisa de gelek bi zehmet û 
dijwar dibînim ku ew got û bêj ser bigrin. 

Li vê midehê de li beşek ji Yemenê ku bi 
Erebistana Seûdî re hevsînor e, dewleta 
Yemenê jî êrîşek xurt kiriye ser Zeydiyên ku li 
dijî hikûmeta navendî derketine û li wan 
êrîşan de him Amerîkayiyan li warê teknîk û 
zaniyariyan û him jî hêzên Erebistana Seûdî 
alîkariya wan kirine, lê heya niha jî ew hêz her 
li Yemenê de ne, berxwedaniyê dikin û heya 
niha jî hikûmeta Yemenê nekariye şikestê bide 
wan. Li rex wê hêza dijber de Elqaîdeyê jî li vê 
deverê de cih girtiye û ew dever kirine bi 
penagehek ji xwe re, bona wê ku ji Erebistana 
Seûdî û welatên erebî li Kendawê de pirsgirêk 
û aloziyan biafirînin ku dost û hevalbendên 
Amerîkayê ne û ji vê riyê ve jî bikarin derbê ji 
hêzên Amerîkayî bidin ku bê guman îran 
alîkarê wan e. 

Li îraqê de nifûza îranê li heyamê vanj;end 
mehan de rû ji zêdebûnê kiriye. Diyare îranê 
her ji rojên destpêkê ve ku hikûmeta Sedam 
hiloşiya, hêdî hêdî nifûza xwe da destpêkirin, 
bi awayekê ku niha hilbijartinên meha 3' a 
Parlementoyê li pêş in, rikeberanêyeke deverî 
li ser hilbijartina van nûneran ji bo pêkanîna 
ew girûp û hêzên ku her yek ji wan dixwazin 
nifûza xwe zêde bikin, ji aliyekê ve welatên 
sunnî meseb yên deverê û li serweyî hemûyan 
Sûriya, paşan jî Erebistana Seûdî hêza xwe 
xistine kar bona wê ku bikarin alîgirên xwe û 
hêzên Sunnî bînin ser kar û pêşiya nifûza 
îranê li îraqê de bigrin. Ji aliyê din ve jî îran, 
nifûza ^xwe li îraqê de ji riya ew girûpên ku 
ser bi îranê ne û ew kesatiyên ku nifûza wan 
heye, ji Serok eşîretan ve bigre heya 
kesatiyên naskirî yên din bi temah û bandor 
danan li se wan, hewil dide ew girûpa ku li 


Parlementoyê de tê ser kar, ser bi Beisî û 
welatên Sunnî meseb nebin û ser bi îranê bin 
(ku li vê derheqê de tesîr û bandora wê pir 
zor e). Rewşek ku heya niha pêşbînîkirin li ser 
zehmet e, lê li gor ew nifûza ku Komara 
Îslamî her ji salên berê ve destpê kiriye û li 
gorî ew hezîne û mezaxtinên ku kirine, 
karîgeriyek zêde dê hebe. Niha li gor vê 
refbendiyê, hemû girûp û aliyên Îraqî bi Kurd, 
Sunnî û Şîe ve bi ser wan hêzan de parve 
bûne. Her kes li girûpekê de cih girtiye û 
dixwaze ku meremên xwe bi cih bîne. Yanî li 
rastî de li cihê wê ku em bibêjin ew hilbijartin, 
hilbijartina xelkê îraqê ye, divêt bibêjin ku 
hilbijartinek deverî ye li îraqê de. Çunku îraq 
him li warê "Soq Elceyşî'Ve û him jî li warê 
aborî ve bo deverê pir girîng e. Her eva ye ku 
her aliyek dixwaze nifûza xwe têde cihgîr 
bike. Lewre form û çarçoveyek hikûmetî ku li 
pêşerojê û piştî vê hilbijartinê li îraqê de tê 
ser kar, dê karîgerî û tesîrek rasterast li ser 
rewşa siyasî ya hemû deverê bike. Ger em 
wisan danên ku hêzên Beisî tevî Sunniyan 
bêne ser kar, dê nifûza îranê li îraqê de gelek 
kêm bikin û pêwendiya xwe bi welatên erebî û 
yên Kendawê de bihêztir bikin. Berevaj jî, ger 
aliyê din anku aliyê îranê serketî be, dê li dijî 
ereban bisekine û nifûza xwe li îraqê de 
xurttir bike. Diyar e vir de Amerîkayî jî bêalî 
ninin û niha ew jî zêde ber bi vî alî de dişkên 
ku hêzên Sunnî û Beisî bikaribin zorahiyê 
bidest bixin. Bona wê ku bikaribin nifûza îranê 
kêmtir bikin. Yên ku min hetanî niha bas 
kirine, dixwazin vê encamê jê bigrim ku îran li 
guhertinên van çend mehane de nifûza xwe 
xurttir kiriye û li pêşdeçûnê de ye. Rast e ku li 
Efxanistan û Pakistanê de piraniya hêzan ji 
Talîban û efxanan pêk hatiye, lê Talîban û 
Elqaîde hêzên dijberî Amerîkayê û 
hevalbendên wan in û li deverê de şer dikin. 

Dema ku li dijî Amerîkayê şer dikin yanî 
rasterast bi qazanca îranê tewaw dibe ku dijî 
nifûza Amerîkayê li deverê de ye. Lê rewşa 
han bi tewahî arasteya pozetîv ji bo îranê 
nine, belkî îran li deverê de û herweha li 
aştiya navnetewî de hin îmtiyazên nigetîv jî 
wergirtine. Hin ji guhertinan jî bi zirara îranê 
vegeriyane ku divêt em wan jî berçav bigrin. 
Yek ji wan xalan, meseleya kevnar a 
mehandina Uraniyomê ye ku mêjdem e dest 
pêkiriye. Lê ger em hesaba wan 5 mehan 
bikin, tevî wê ku îran li vê siyaseta bi kiryar 
de serketî bûye, bi vê manayê ku heya niha li 
bin zext û givaşên Amerîka û Ewropa de 
teslîm nebûye û em tu nîşaneyek ji rêketin û 
lihevhatinê li îranê de nabînin. Nemaze gefên 
Amerîka berî meha Desamberê ku digot heya 
dawiya meha Oktoberê me dem jêre diyarî 
kiriye, ger nehête ser maseya got û bêjê û 
devji mehandina Uraniyomê bernede, mercên 
wan nepejirîne, dê berbirûyê tehrîm û givaşên 
zêdetir bibe. Me dît ku meha Desamberê jî 
bidawî hat û carê çi neqewimiye. Li Niyoyorkê 
de jî dawîn civînên girûpa 5+1 bêy tu 
encamekê bi dawî bûn. 

Ya ku niha bas jê tê kirin heya qasekê ji 
sepandina tehrîman ji aliyê NY' ve, bo ser 
îranê bêhêvî bûne. Lewre bas ji cezayan ji 
aliyê Amerîka û welatên Ewropayî ve ye, ew jî 
carê xuya nine ku encama wê dê çi be. Lê 
ceribînan derxistiye ew dorpêçên ku li ser 

îranê tên encam dayîn, rast e ku asteng û 
pirsgirêkan bi taybet li warê^ aborî ve jêre 
diafirîne, lê givaşek wisan bo îranê nahîne ku 
li hember xwast û daxwazên welatên rojavayî 
de teslîm be û gotinên wan qebûl bike. Lê^her 
wan tehrîman li asta navnetewî de îran 
zêdetir xistiye ber perawêzê, anku li warê bîr 
û hizrên navnetewî ve îran li xirabtirîn rewşa 
siyasî a xwe de ye. Heta li pêwendî li gel 
Rûsiyayê ku dostê aborî yê îranê ye, li 
heyamê^wan çar pênc mehan de çendîn car 
rexne ji îranê girtiye û li ser Pirsa Navikî givaş 
bo îranê anîne ku daxwaza 5+1 qebûl bike. 
Bêguman zext û givaşên han, ji beçwê ninin 
ku em bibêjin Rûsiyayê bi tewahî îran bi cî 
hiştiye, belkî ji ber qazanc û berjewendiyên 
xwe ye ku li vê midehê de Amerîkayê jêre 
dabîn kiriye. Yek ji wan îmtiyazên ku 
Amerîkayê li vê midehê de bi Rûsiyayê daye 
bona wê ku îranê bigivişîne, pêdeçûn e bi 
biryara damezrandina Supera Dijî Mûşekî ku li 
bernameya Bûş de bû li deverê de dabinê û 
Rûsiya jî bi vê çendê pir nerihet bû. Obama li 
vê derheqê de raya xwe guhertiye û Rûsiya jî 
[i hember de pêngavekê bo givaşxistine ser 
îranê hatiye pêş. Metirsiya herî mezin ku niha 
li rojevê de ye, tehrîma Binzînê ye bo ser 
îranê ku di rojên derbasbûyî de ji aliyê 
Meclîsa Senaya Amerîkayê ve hat pesendkirin 
û niha tenê maye ku Serok Komar wajo bike. 
Ger ew dorpêç dest pê bike, dê givaşek pir 
zêde bo îranê bîne. Renge eva girîngtirîn û 
karîgertirîn dorpêç be ku dikarin bixene ser 
îranê. Evane ew girift û xalên nigatîv in ku ji 
bo îranê tên pêş. 

Meseleyek din ku îran bi tewahî li warê bîr 
û raya giştî ve bêzar kiriye, ew tepesejiyên 
xurt û tund û tûj in li dijî azadîxwazên îranê 
ku li vê midehê de hatine pêş. Herwek hemû 
aliyek haydar in heya niha çendîn car Amerîka 
li asta Serkomar ve bigre heya dem û 
dezgehên xwartir, Yekêtiya Ewropayê, 
welatên Ewropayî, Kom û Komeleyên 
parêzerê mafên mirov, her yek ji wan çendîn 
caran Komara Îslamî li pêwendî li gel van 
tepeserkariyan de mehkûm kirine. Wan 
mehkûmiyetan li warê piraktîk de tiştek bi 
dûre nehatiye, lê li warê bîr û raya navnetwî 
ve bandor û karîgeriya taybet bi xwe hene. 
Lewre evana bûne alîkar ku Komara Îslamî 
zêdetir bikewe perawêzê. 

Xalek din ku bi zirara rejîmê tewaw bûye û 
li pêşerojê de jî dê zêdetir bi zirara wê bişkêt, 
vebûna deriyê Rojava û Deverê ye bi rûyê 
Sûriyayê de, ku ji aliyê Ewropa û Welatên 
Deverê de derî bi ser hatibûn daxistin û li 
perawêzek tewaw de asî kiribûn. Lê bi 
armanca dûrxistina Sûriya ji îranê, derî li 
hember de vekirin û eva jî li bin bandora 
Amerîka û Ewropayê de bû. Sefera Beşar Esed 
ji bo Firansayê, paşan bo Turkiyayê, 
Erebistana Seûdî, yan jî serdana Serok Wezîrê 
Lubnanê ji bo Sûriyayê û ew aştbûna ku li 
rastî de nedihat çavnihêrî kirin, hemû tiştên 
helket ninin, ji ber ku hemû sermayegozarî ne 
bo dûrxistina Sûriya ji îranê. Dûrxistina Sûriya 
ji îranê, karîgeriyek girîng li pêwendî li gel 
guhertinên deverê de dike. Bi vê wateyê ku 
ger Sûriya ji îranê dûr bikewe, dê bandor û 
karîgerî li ser meseleya aştiya navbera Îsraîl û 
Felestînê de hebe û dê bibe alîkarek baş bo 
welatên Kendawê ku hemû jî li dijî îranê ne û 
eva jî dikare yekgirtina wan zêdetir û 
berfirehtir bike. Lewre hemû aliyek hewil didin 
ku vê meseleyê çareser bikin. Egera hatine 
pêş a wê haletê jî zor e ku dewleta Sûriyayê 

bi hêsanî dikare vê meseleyê binirxîne ku 
pêwendiyên bi welatên Kendawê û welatên 
Rojavayî^ re dê qazancên pêtir li peyre bin 
heya bi îranê re. Çunku li warê îdeolojî, bîr û 
boçûn û cîhanbînî ve xalên hevbeş yên kêm li 
navbera Sûriya û îranê de hene. Lê ya ku 
niha heye pêwendî bi meseleyên aborî ve 
heye. Sûriyê bingehek aborî a yekcar lawaz 
heye û hewcehî bi alîkariyek zêde heye. îranê 
jî li vê midehê de hevkariyek baş a Sûriyayê li 
warê nift û hewcehiyên din de kiriye. Rojava jî 
dikare wan berjewendiyan ji bo Sûriyayê 
dabîn bike û bi vî awayî jî ji îranê vekişînin. 
Evana hin xalên nigetîv in ku ji îranê re hatine 
pêş û beşek ji şûnwarên nerênî yên wan niha 
diyar in û para din jî renge li pêşerojê de 
derbikevin. Vir de merema min ev e ku li 
berhevdanên me de waqiîyet û rastiyek heye 
ku li deverê de heye û me çi pê xweş be an 
nexweş, divêt em li ber çav bigrin bona wê ku 
li biryardan û nirxandinan de tûşî şaşiyan 
nebin. îranê komek pêşketin hene û li vê 
midehê di deverê de hin poanên pozetîv 
bidest xistine û li hember de jî hin poanên 
nigetîv hene. 

Pirs û meseleyên îranê 

Ez naçme ser derbasbûyî, belkî dixwazim 
basa van bûyer û guhertinan bikim ku li 
midehê navbera van du Pilînomên me li îranê 
de hatine pêş. 

Tenê ji bo bîanîn vê yekê dibêjim ku piştî 
binav hilbijatina Serkomariyê, durûşm li dema 
xwenîşandanan de gelek destpêkî bûn û bas ji 
wergirtina dengan û li encam de hêviya wê ku 
li cihê Ehmedînejad, Mûsewî yan Kerûbî 
bibana Serkomar û li vê çarçoveyê de bûn. Me 
li guhertin û bûyerên wê demê de piştewanî ji 
daxwazên^ azadîxwazane yên xelkê kir û 
Komara Îslamî jî derheq ew serkut û 
tepeseriyên ku dimeşand, mehkûm û 
şermezar kir. Tevî wê jî me raya xwe anî 
ziman ku divêt durûşm û bernameyên 
xwenîşandanê ji daxwazên destpêkî ve bo 
pêkanîna guhertinek bingehîn li îranê de 
bihên guhertin ku pêkhatî ye ji guhertina 
Hikûmeta Komara Îslamî bi Hikûmetek 
Demokratîk a Federalî. 

Çunku em li ser vê baweriyê ne ku li rejîma 
Komara Îslamî de tu guhertinek ber bi 
demokrasiyê nahê xuya kirin. Lewre take riya 
destveanîna azadî û demokrasiyê li îranê de, 
ji hiloşîna Komara Îslamî ve dest pê dike. Me 
wê demê bûna wan durûşman û bûna 
rêberiyek ku binav Reformîstên Hikûmetî ku 
Mûsewî, Kerûbî û Xatemî bûn, bi xala lawaz a 
xwenîşandanan zaniye û berdewam kar li ser 
wê yekê kiriye ku ew durşûm bihên guhertin. 
Pêngav û guhertinên ku derketine holê û 
xwenîşandanan jî berdewam kiriye û me jî 
weke PDK îranê gav bi gav li xwenîşandanan 
de raya xwe li vê derheqê aniye ziman, 
daxuyanî dane û got û bêj kirine. Yanî em li 
gel guhertinan çûyne pêş û li qonaxa duyemîn 
de jî me ragihand ku ger durûşmên wan 
xwenîşandanan bibin durûşmên radîkal ji bo 
guherandina rejîma Komara Îslamî û 
dabînbûna daxwazên bingehîn yên demokrasî 
û azadiyê, PDK îranê dê piştewaniyê lê bike. 
Dema ku bigihîje vê qonaxê ku basa mafên 
netewî bihê kirin, wir de Hizba Demokrat 
alahilgir e û wekî her car alîgirê mafên 
demokratîk yên xelkê îranê ye û xebata xwe 
dê mil bi milê xelkê Tehranê dest pê bike. Ew 
guhertinên ku li îranê hatine pêş, qonax bi 
qonax û gav bi gav li hêla daxwaziyên me de 
çûne pêş. Li dawîn qonaxên guhertinan de, li 

xwenîşandanên roja Xwendekar û roja Aşûra 
de, bi awayek eşkere meseleya dijberî bi 
Weliyê Feqîh, dijberî bi Yasaya Bingehîn û 
cudahiya Dîn ji Dewletê ku her sê jî stûnên 
bingehîn yên Komara Îslamî ne, ji aliyê 
zorahiya beşdarên xwenîşander ve hatine 
ziman. 

Dema ku ew durûşm li nav bizava Kesk de 
hatin ber bas, rêzbendî ji rohntir bûn. Bi wê 
mananyê ku ew kesên reformxwaz ên 
hikûmetî ku mixabin li rêberiya wê bizavê de 
bûn, wek: Mûsewî, Kerûbî û Xatemî dema ku 
durûşmên guhertina Komara Îslamî di nav 
piraniya xelkê de belav bû û pabend bi 
rêberiya wan neman û bi pêşniyazên xwe ku 
berdewam daxwaz dikirin durûşmên pêkhatî 
şikên neqîrînin, xelkê guh nedan wan û ew 
tûşî tirs û wehşetê kirin, lewma piştî bûyerên 
Aşûrayê, nîşanên paşdekişanê di wan rêberan 
de derketin. 

Ewa ku li bin de name û nivîsok di holê de 
ye, em jê haydar ninin, jiber wê yekê em 
qezawetê nakin, lê eger li ser diyardên eşkere 
bipeyvin, daxuyaniya hejmar 17 a Mûsewî ye 
ku di wê daxuyaniyê de mesele bi tewayî cuda 
ne ligel xwastekên ku berê behs jê kiribûn û 
di daxuyaniyên din de derxistibûn holê. Piştre 
Kerûbî di axaftinekê de ragihand ku 
Ehmedînijad wekî Serok Komar dipejirîne. 
Ewe jî di halekê de bû ku pêştir çendîn car 
ragihandibûn ku bi tu awayekê Ehmadînijad û 
dewleta wî bi fermî nas nakin. Beşek zaf ji 
alîgirên Kerûbî li navxwe û derve de bas ji vê 
yekê dikin ku dîtin û bo çûnên kerûbî paşekişe 
nebûye û tu sazan û li hevhatinek têde 
tuneye. Bi taybetî hevjîna Mûsewî ragihand ku 
em sazişê nakin û xelkê ji bîr nakin. Lê bi raya 
min evane hemû durûşm in, unkî rastî ew e 
her wek ku min di gotarekê de nivîsandibû ew 
meseleye gelek sade ye. Şerê Mûsewî û 
Kerubî her mîna ku me berê jî ragihandiye, 
şerê azadî û demokrasiyê nebûye, belkî şer bo 
bidestxistina qazanc û berjewendiyên zêdetir 
bo xwe ne. Heta eger behs ji azadiyê jî dike di 
çarçoveya Yasaya Bingehîn a Komara Îslamî 
de. Diyar û berçav e jî ku Yasaya Bingehîn jî çi 
azadiyek dide rojnamevan û partiyên siyasî! 
Lewma Xatemî pitir ji hemûyan bi eşkere bas 
jê kiriye û naveşêre ku niha hikûmeta Komara 
Îslamî lerzok bûye, di nav xelkê de hitbara 
xwe ji dest daye û di asta navnetewî de jî 
ketiye perawêzê. Wî^gotiye ku dibe em karekê 
bikin ku vê Komara Îslamî ku lawaz bûye, xurt 
û bihêz bikin. Bi qewlê yek ji wan ku min 
jêweye Xatemî bû, gotiye ku Komara Îslamî 
şemendefirek e ku li Hêla xwe derçûye û dibe 
em wê bixin ser hêla xwe. Evane gotinên 
reformxwazên hikûmetî ne û hemû di wan 
meselane de, rastbêj in, lê renge di tiştên din 
de direwan bikin. Di basa azadî, demokrasî, 
mafê xelkê û mafê mirov dewan ji bo ew 
çemkane pênaseya taybet bi xwe hene. Lê di 
wê yekê^ de hemû rast dibêjin ku dixwazin 
Komara Îslamî bihêz bikin, ji bo çi bihêz bikin? 
Cunku Komara Îslamî a îranê di xirabtirîn 
rewşa xwe de (ku niha ye), hêja ji hikûmetek 
Sekolar pê baştirin. Yekem ji ber vê ku di 
warê bîr û bawerê ve hikûmetek Îslamî ye û 
di çarçoveya îslamê de ye. Tevî wê çendê ku 
hin ji wan dibêjin ku ehkamên Îslamî yan 
yasaya bingehî bi başî birêve nabe, û rexne 
dikin. Di warê îmkanat, şiyan û desthilatê ve jî 
tiştek diyar e ku niha beşek zaf ji îmkanat û 
desthilata îranê ya wan e. Ku waye ew, ne li 
warê bîr û bawer ve û ne jî li warê abûrî ve 
naxwazin hikûmeta Komara Îslamî biherife û li 

cih de hikûmetek Sekolar bihê avakirin, ku zirara herî kêm a hikûmetek sekolar 
ev e ku îmtiyazan nade melayan. 

Niha meseleya dadgehî kirina wan bi tawana ew hemû cinayetên ku kirine, 
dest biserde girtina ew hemû dahat û samana ku malê xelkê ye û bi talan 
birine, hemû li ser riya wan e. Kuwaye ew dê li hemberî van guhartinên 
bingehîn de berxwe bidin. Niha ew jî ji ber wê ku tiştek di destê wan de hebe, 
axaftinekê bikin û abûra wan bihê parastin, renge hikûmet hin tiştên biçûk û 
destpêkî bike û bibêjin ku me ew deskevtane hene. 

Refbendiya duyemîn, dinav xelkê yan Tevgera Kesek de, Sekolar in ku me 
got hejmara wan pitir e, lê ew sekolarane ji du girûpan pêk tên. 

Yek ji wan, ew in ku weke me û azadîxwazên îranê, beşek zaf ji 
rojnamevanan û yên ku bawerî bi hikûmeta Îslamî nînin, dijî rejîma Komara 
Îslamî ne û alîgirê hiloşîna rejîmê ne û di wê çarçoveyê de çalakiyan dikin. Lê 
ewreformxwazên ku berê bi tu awayekê li gel ra û boçûnên me derheq rejîmê 
de nebûn û li ser vê baweriyê bûn ku ger di wê hikûmetê de çalakiyan bikin, 
guhertinek ber bi demokrasiyê dê çê bibe û ew guhertin jî herçend kêm jî be, 
lê baştir ji wê ye ku rejîm bi tewahî bihê hiloşandin. Rengê vê hindê dide ku 
beşek ji wan gihîştibine wê qenaetê ku em her ji despêkê ve bawer bûn ku 
Komara Îslamî guhertin guhertin bi ser de nahê û reformhilgir nine, lewma ew 
jî têvlî wan girûpên sekolar bin ku aligirê hiloşîna Komara Îslamî ne. 

Ew girûpe ji sekolaran li gel wan reformxwazên ku ji reformên di rejîmê de 
bêhîvî dibin dê tevlî refên xelkê bibin. Lê xincî wan, girşpek din dinava Tevgera 
Kesek de hene ku bi lawaz û bêhêz dibînin, ew jî, ew sekolar in ku weke me 
ligel dirûşmên azadî, demokrasî, mafên wekhevî yên jinan, kedkaran û qatên 
din de ne. Lê heya niha mesela netewî jibo wan girîng nine û bala wan 
nekişandiye. Ewa jî pirsgirêkek bingehîn e ji bo me kurdan û hemû netewên 
din ên îranê ku xwazyarê çarenivîsa xwe ne di warê siyasî de. Yanî eger 
Komek ji xelkê îranê li pey azadî û demokrasiyê ne, ku em jî wê dixwazin, lê 
me cudayiyek li gel wan heye ew jî, ew e ku em xêncî azadî û mafên 
demokratîk, xwazyarê mafek siyasî jî ne ku pêkhatiye jÇmafê dîyarîkirina 
çarenivîsê ku ji bo me kurdan û beşek zaf ji netewên din ên îranê di çerçoveya 
fedralîzmê de hatiye ber bas. Yanî Komarekê Demokratîk a Federal di pêşeroja 
îranê de, lê ji bo wê beşa opozîsyona sekolar yan her nehatiye ber bas yan jî 
bi awayekî lawaz e 

.Niha dê balê bikişînme ser wê yekê ku em li her yek ji wan haletane de, çi 
pêşbiniyekê dikin. Di haletê teslîmbûna bi tewahî a reberên reformxwaz ên 
Jevgera Kesk de, pêşbîniya min ew e ku rejîm û reformxwazên ser bi Komara 
Îslamî, weke wê girûpa ku me bas kir û rêberiya wê bizavê di dest de ye, tevî 
wan hêzên ku li berdestê wan de ne, dê hev bigrin, hevdest dibin û yên ku 
niha dijî tepeseriyê ne ligel ewên ku tepeseriyê dikin, dê hev bigrin. 

Çunku di wê rewşê de ragirtina Komara Îslamîji bo wan armanca dawîn e û 
li ser wê xalê yekdest dibin. Her çiqas ku ew ew yekdest bûn jî di warê selîqe 
û hizrî ve nîne, lê ji bo parastina Komara Îslamî jî dê carê çavpoşiyê lê bikin, 
yan jî dê piştguh bixin heta ku rejîmê biparêzin. 

Di haletek wiha de destê rejîmê vekirîtir dibe bo tepeseriya tund a 
opozîsyonê. Çunku ew melayên ku heta niha rexne ji Komara Îslamî hebûne, 
lê dema ku man û nemana Komara Îslamî di metirsiya de dibînin, bi hikûmetê 
re ji bo tepeseriya wê beşa opozîsyonê dê lihevbên ku dijî Komara Îslamî 
durûşman didin. Encama wê qonaxê jî dikare bibe sedema pêkhatina 
bêdengiyê ku heyamek zêde dom nake. Merema min ew nine diyar bikin ku dê 
çend mehan dirêjî hebe, lê demkurt e. Lê her ew rewş li pêşerojê de dikare 
qazqncek din pêre hebe. Qazancê wê bi wî awayî ye ku xelkê Iranê û bi taybet 
mesela reformxwazên hikûmetî cure, more û kesatiyên wê pêvajoyê nas dikin 
û êdî ew bo hertim hitbara xwe ji dest didin. Êdî pir zehmet e ku carek din 
xelik ji dora wan kom bibin. Bi wê wateyê ku ew hemû direwane bi wan re 
kirine û ew xapandine. Ew hemû durûşim dan, xelik dane kuştin, lê bi xwe jî 
ligel hikûmetê pêk tên. Di rewşek wisa de rêberên tevgerê, vêca çi Kesk bin 
yan jî navek din, rêberî di destê wan de derdikewe û dikeve dest girûpek 
azadîxwaz û demokrat ku dixwazin hikûmeta Komara Îslamî a îranê bihiloşînin 
û azadiyan jî misoger bikin. Lê bi wî awayî jî agirê nerazîbûnên ku niha di 
îranê ji ber tepeseriyên hovane hene, egera wê çendê heye ku bo heyamekê 
bihê bêdeng û temirandin, lê ew bêdengiye weke peşka agirê bin Xweliyê ye 
ku bi nermebayekê geş dibe û ew ba jî hertim heya. Çûnku nerazîbûn, şidet, 
serkut û... di Komara Îslamî de roj bo rojê xurttir dibin. Bi taybetî tê çavnihêrî 
kirin ew givaşên ku niha li ser rejîmê hene û birêvebirina gelaleya hilgrtina 
'Yarane" yan, egera danana hin cezayên abûrî- eger ji aliyê NYVe jî nebe- ji 
aliyê Amerîka û Ewropayê ve zêde ye û di perawêz xistin û dûr xistina pitir a 
îranê hemû bihevre dibin sedema wê yekê ku nerazîbûn li îranê de zêdetir 
bibin, bêkarî û hejarî û... xurttir dibin. Ewe jî di haletekê de ye ku kargeh û 
fabrîka zêdetir dê bihên daxistin, kedkar bêkartir, serkut û givaş zêdetir û bi vî 
awayî jî çirûska agirê bin Xweliyê vedigeşe. 

Di qonaxa duyemîn de, yanî piştî wê ku agir vegeşiya, tevger dê şekl û 
formê bigre. Di wê demê de dê bas ji azadî, demokrasî û hiloşîna Komara 
Îslamî pitir derbikeve holê, lê hêj mesela mafê netewî li holê de nine. 

Bêguman em di rewşek wisa de dê taktîka jêhatî xwe birêve bibin. 


Komara Îslamî, Zimanê 
Netewan Û Jînosayda Sipî 



Selîm Zencîrî 


Ziman, nîşan, sembol û nasnameya her 
netewekê ye. Ziman, endamek jîna mirov û 
riya derk û têgihştin ji heyînê ye. Ziman, 
alaya çeqandî û şekawe li ser kopika çandî 
ya netewan û bi daketina wê alayê jî, netew 
fakter û parametra girîng a nasnameya xwe 
ji dest didin. Ziman ji girîngî û pûteyek zaf 
bimifah e û him dikare li pêşvebirin, 
geşandin û jîna netewan de jî rolek girîng û 
bibandor bilîze, berevaj, bi neman û ji bîr 


kirina ziman, netewek jî ji nav diçe û dihele. Çûnku gelek 
sîstem û rejîmên dîktator di helandina netewan de ji alava 
ziman mifahê distînin. Bi watayek din ji bo asimîle kirin û jinav 
birina her netewekê çend fakter hewce ne: Yek ji wan, 
Bombeya Etom e bo jinavbirina fîzîkî ya wan. Duyem, 
jinavbirina mîratên çandî û civakî yên wan e ku ziman jî di vê 
çarçoveyê de cî digre û niha zêdetir ji vê riyê ve netewe tên 
helandin. 

Eva jî bûye sedem ku zimannas hest bi vê yekê bikin û pê 
bihesin ku hejmarek zaf ji zimanên cîhanê ku di encama 
prosesa bi cîhanîbûnê û herweha bûna sîstemên paşverû, 
bîrtesk û pawanxwaz de ku tên ji bîr kirin yan jî xetera jinav 
çûnê li dora wan digere, hişdariya wan gefan dan û serbarê 
hemû hewl û bizavan ji bo dûrxistina siya şûm ya mirin û jinav 
çûnê li ser zimanan, ketine hizra diyarîkirina rojek ji salê bi vê 
munasibetê. Di encam de Rêxistina Yoniskoyê li ser pêşniyaza 
Bengladişê di sala 1999'ê de, roja 21'ê Şibatê(2'ê Reşemê) 
weke roja Zimanê Zikmakî binav kir û daxwaz ji netewan kir ku 
li riyên diyalog û ji hev têgihîştinê ve, li pêvajoya parastina 
zimanên ku ji nifşên berê ve bi mîrat mane, hewlê bidin û 
alîkariya hev bikin. 

îran jî welatek pir netewî û pir zimanî ye û ew rengînî û cur 
bi curiya çandî û netewî jî li cihê xwe de dewlemendiyek e. Lê 
têgihîştina rejîma hakim bi ser îranê de ne ew e. Her çend ku 
Komara Îslamî jî di 30'mîn rûniştina Yoniskoyê(1999)' ê de 
dengê erê da vê navkirinê û di Yasaya Bingehîn a xwe de jî 
mafê xwendin û nivîsandina bi zimanê zikmakî jê netewan jî bi 
fermî nasiye, lê piştî borîna sê dehsal bi ser pesend kirina 
madeya 15 di yasaya xwe de, hêj bi milyonan kes li îranê de 
hene ku ji îmkanên xwendina bi zimanê dayîkî yê xwe ku ji 
mafên sereke yê her kesî/ê ye û di yasayên navnetewî de jî bi 
fermî hatiye nasîn, hêj bêpar in û her li hêvî û li benda 
bicîhatina vê xewn û armanca xwe de ne. Gelên ne fars anku 
gelên bindet li îranê de ji hemû mafek siyasî, çandî û netewî 
bêpar mane û rejîma desthilatdar dixwaze çanda taybet bi xwe 
li ser gelên îranê de bisepîne. Çûnkû her ji roja hatine ser kar a 
xwe heya niha, wekî gef û xeterî çav ji zimanê netewan kiriye. 
Bi wateyek din wê pir zimanî ya îranê weke xizîneya menewî û 
çandî ya îranê, nanirxîne, belkî di çarçoveyek ewlekarî de 
dibîne. Eva jî bûye sedem ku netewên zulmlêkirî yên îranê di 
bin zêhniyet û hizrînek wisa de nekarin bi wî mafê xwe şad 
bibin. 

Lê ya eyan û eşkere ev e ku li perawêz xistina çandî û hesta 
biyanîkirina çandî ya parek ji civakê, bi perawêz xistina beşek 
mezin ji civakê li aborî û berhemanînê de bi dawî dibe, tiştek ku 
niha li îranê de bi başî dixuye. 

Bi giştî bêparhiştina mirov ji mafê elimîn, hînbûn û xwendin û 
nivîsandina bi zimanê zikmakê yê wan, yek ji metodên bingehîn 
yên jinavbirina nasnameya netewî ye ku bi jînosayda sipî tê 
navbirin. Lewre divêt em ji xwe bipirsin ku erê gelo li Hizareya 
Sêyemîn û Sedsala 21'an de, dema wê nehatiye ku êdî em 
hinekê zêdetir derheq vê zulma mezin a regezperestane bi 
nisbet gelê mafxwarî yê xwe bifikirin û helwest û dijkiryarên 
eşkeretir derheq vê qetlîam û jînosayda zimanî bigrin û ji her 
rêyekê ve ji ziman û nasnameya netewî a xwe baştir xwedî 
derbikevin? 

Mafê Mirovan li Iranê 


i rojên navbera 15 heya 17ê 
meha 2'ê, civîna 7'ê ya Konseya 
Mafê Mirovan a Neteweyên Yekgirtî 

(MMNY), li bajarê "Geneve" a Swîsê tê li 
darxistin. Rojeva civînê rewşa mafê Mirovan li 
welatên ku mafê mirovan têde tê binpê kirin 
e. Gelek welat, di nava wan de îrana 
qetilgeha mafê mirovan jî, wê di vê civînê de 
li hember belgeyên ku li dij li pêwendî di gel 
binpê kirina mafê mirovan de hatine eşkere 
kirin xwe biparêzin. 

Beriya civîna, nûnerên Komara Îslamî 
dîtinên rêjîma xwe li ser pîvanên mafê mirov 
u helwêsta xwe li ser wan binpê kirinin mafan 
ku civaka navnetewî jê neraziye dubare kir. Di 
wê civînê de biryar eve ku îran bersiva 
rexneyên ku li pêwendî di gel binpê kirina 
mafên mirovan de jê hatine kirin bide. 

Li ser navê neteweyên bê nûner li îranê, 
wefdên Kurd, Belûç, Ereb, Turkman u 
Azerbaycanî di civînê de beşdar dibin heya 
rewşa mafê mirovan li herêmên xwe ji cîhanê 
re ron bikin. Rojeva sereke^ ya parêzerên 
mafên neteweyên bin deste îranê di civîna 
"Genevê" de eve^ku cihê huqûqî u yasaiye 
neteweyên xwe li îranê zelal bikin. 

Bi wê rewşê re hêvî eve ku binpê kirina 
mafên neteweyên bin deste îranê di warên 
neteweyî, olî, siyasî, abûrî, civakî, rêkxistinî, 
perwerde, huqûqî, ziman u ragehandinê de hê 
zelal bikeve ber rojeva civaka navneteweyî. 
Neteweyên bê maf li îranê, ev demek dirêje 
rewşa mafê mirovan li herêmên xwe xistine 
rojeva cîhanê. Bi taybet ji bo civîna vê carê, 
nûnerên gelên bin dest bi amadekariyek xurt 
ve beşdarî civîna Konseya MMNY dibin. 

Her weha gelek sazî u rêkxistinên parêzerê 
mafê mirovan li îran u derweyî îranê mînakên 
zelal li ser binpê kirina mafê Mirovan li îranê, 
ji civîna Neteweyên Yekgirtî re şandine. Li 
navxweyî îranê re 3 rêkxistiên karkerî, bi riya 
nameyek hevbeş, ji Konseya Mafê Mirovan 
daxwaz kirine di civîna vê carê de rewşa mafê 
karkeran li îrnaê bîne rojevê. 

Daxwaziya wan rêkxistinan eve ku civaka 
navnetewî zextê bixe ser îranê ku rê bide 
karkerên welat jiyanek bi rûmet, mirovane, 
dûr ji tirs u bizdandin hebin u li hember binpê 
kirina mafan u gefên li ser jiyana xwe werin 
parastin. 

Sendîkaya Karkeriye fîrma ya Otobûshajoiya 
Tehranê, sendîkaya karkerên qamîşa şekir ya 
Heft Tepe u Yekitiya Azad a Karkeriye îranê li 
pişt wê bangê rawestiya bûn. Li gor wan, 
yasaya Kar a îranê riya xwe bi rêkxistin kirinê 


nade karkeran u gavên bi wî rengî weke xwe 
bi rêkxistinkirina siyasî li hember rêjîmê têne 
temaşe kirin. 

Ji aliyê îranê ve, serokê navenda Mafê 
Mirovan, Muhemed Cewad Larîcanî, beşdarî 
civînê dibe u helwêsta Komara Îslamî li ser 
pîvan u bingehên Mafên mirovan diparêze. Di 
civîna şeşan de nûnerên Komara Îslamî di 
bersiva raporên mafên mirovan li Kurdistan, 
Belûçistan, Azerbaycan u herêma Erebiye 
Ahwazê de, weke caran qurbaniyên cinayetên 
xwe tawanbar kirin ku li dij pîvanên rêjîmê tev 
digerin. 

Ev car bersiva fermiye îranê li pêwendî di 
gel wan raporan de wê bê ragehandin. 
Lewma di rojên berî destpê kirina civîna fermî 
de, Komara Islamî hemû hêz u şiyana xwe ya 
dîplomatîk bi kar anî heya bi her şêweya ku 
bikare, rê nede dubare dengê gelên îrnanê di 
astek weha giring u bilind de bilind bibe. Di 
heman demê de nûnerên rêjîmê, dubare bi 
gotina tiştên giştî u bi tawanbar kirina Rojava 
bi destwerdana karên hundirîne xwe, hewl 
dan raporên binpê kirina mafên mirovan ji 
rojevê derxir^ 

Encama bas u nîqaşên civîna heftemîne 
Konseya MMNY her çi be u Komara Îslamî bi 
çi awayî xwe ji ber barê tawanên xwe bawêje, 
yek rastiyê naguhere: Pîvan^ u nirxên siyasî, 
exlaqî u civakiye Komara Îslamî u dîtinên 
rêjîmê li ser maf u kerameta mirovan, bi wê 
felsefeya siyasî ku mirovan weke hev temaşe 
dike re hev nagire. Li gor têgehîştina Komara 
Îslamî li ser maf u nirxa mirovan, hemû mirov 
u civak weke hev u xwediyê nirxê berambere 
mirovahiyê nayên temaşe kirin. Ji wê bi der, 
Komara Îslamî li ciyê aştî, li hev hatin u 
parastina edaletê, her tim felsefeya kuştin u 
xwekujî diparêze u çawa bikare bi pêş dixe. Ji 
ber ku bi gotina pêşeng u rêberên rêjîmê du 
pîvanên bingehîne felsefeya hebûna wan 
"Cehad" u "Şehadet" in. 

Ji ber wê yekê ye ku îro li îranê, li ciyê 
pîvanên destûrî, silogan u hestên kom u 
grûpên tundajoye têkder rojeva siyasî diyar 
dikin. Lewma dema bas ji xebata bi rêkxistinî 
ji bo sererast kirin u nûkariyên siyasî tê kirin, 
li her alî ve duruşmên dijber serî hildidin. 
Şanosaziyên li pey heve rêjîmê ji bo pêşîgirtin 
ji nûkarî u vekirina rê ji bo beşdariya 
berfirawantir di dezgehên rêveberiya welat 
de, li gor pîvanên navnetewî weke^ mînaka 
herî berçave binpê kirina mafan li îranê tê 
dîtin. 

Li gel sepandina duruşm u daxwaziyên 
paşvero bi riya hestên beşa herî tundreve 
civakê, rêjîma îranê hemû derfet u îmkanên 


welat jî xistiye destê hêzên serkutker. Ev hêz 
serbestin ku li gor xwesteka xwe çawa 
bixwazin, bi wî awayî rojeva siyasiye welat 
diyarî bikin. Êdî ne dezgehên qezayî u ne jî 
heta yasa u pîvanên huqûqiye dijî mafan yê 
rêjîmê bi xwe jî li dest wan hêzan parastî 
nînin. Mirov li îrana mîlîtarîze kirî an dibe 
emrazê bi pêşve birina pîvan u bernameyên 
Komara îslamî be, an mafê jiyan jê tê zewt 
kirin u keramet jê re namîne. 

îrana îro bûye meydana pêşbirkiya 
paşverotiyê. Her yek ji mela u ayetullahên 
xwedî deselat li gor şiroveya xwe li dîn, mirov, 
ol u kulturên cuda kar dike u bi dilê xwe 
hêrişê dike ser wan. îrana îro pitir dişibhe 
dewletbajarên serdema desleata Romiyan ku 
di wan de, li her bajarekê eşrafekê bi dilê xwe 
fermana girtin u kuştinê dida. 

Li her bajarek mezine îranê jî ayetullahek 
bûye mîrxezeb u bi awayek despotîk bi çi 
rengê bixwaze meydanê ji maf u azadiyên 
xelkê re teng dike. Evin ku diyar dikin ka kî 
bikeve dezgehên rêveberiyê, kî bê hilbijartin u 
kî li îranê çi karek bike an bi çi awayî tev 
bigere. 

Li kêleka wan, ayetullahên ku hem ayetan u 
hem jî Allah tenê ji bo amancên xwe yên 
siyasî bi kar tînin, generalên nûgîhaiye Besîc u 
Pasdar bi riya hêza xwe ya abûrî u serbazî, 
civakê kuntirol dikin. Bi saya Xameneyî u 
Ahmedî Nejad, ev general hem biryarên siyasî 
u hem kêşa hêzê li navbera deselatdaran u 
rexnegiran diyar dikin. 

Bi hêza wan tayê terazûyê her dem bi aliyê 
deselatdaran ve qurs dibe. Gelê bê deshelat u 
opozisyona bê îmkan tenê car û bar dikarin 
hawarekê bikin. Kesên ku xwe weke nûnerê 
heq u rastiyê dizanin her demê xwe bi hêz u 
serketî nîşan didin. 

Serbarî wê metoda birêveberiyê, Komara 
Îslamî bi felsefeya dijberî û dujminatiyê qet 
civakek azad ku mirovan têde rêz u nirxên 
weke hev hebin naxwaze. Ji ber ku ev li ciyê li 
hevhatin u bi hev re axaftinê, dijberî u 
dijayetiya navbera gelan, kultûran u olan 
diparêzin. 

Kesên ku weke wan nefikirin hêjayê jiyanê 
nabînin, baweriya ku bi ya wan re yek nebe 
tune dihesibînin u xwe bi tenê nûnerê rastî u 
dînê rast dihesibînin. Di rewşek weha de 
bersiva îranê li ser raporên mafên mirovan 
her çi be, tu alîkariya guhertin u baştir kirina 
rewşa jiyana gelên bin dest li îranê nake. 

CIVAK U JIN 


Agirî 


Tundûtûjî û sedemên berdewamiya wê 



Cefer Mubeşirniya 

Di hemû dem û 
dewranekê li 

seranserê cîhanê de 
tundûtûjî mîna pirsek 
pir girîng û 
diyardeyek şûm di 


nav civakê de hebûye û niha jî heye. 
Hertim jî bas li ser wê mijarê tê kirin, 
lê heya niha ew diyarde didome. 

Lê ya ku di çarçoveya wê mijara me 
de cî digre, şiroveyek kurt e li ser 
tundûtûjî û sebebên berdewamiya wê 
di malbatên kurd li Kurdistana îranê 
de. Mîna gelek deverên cîhanê bi 
xasmanî li gor çanda kurdî eşkere ye 
ku goriyên wê diyardeyê, jin û zarok 
in. Jibo bas, şirove û têgihîştina bi 
durist a wî derdê giran, hewce ye bi 
cuda bas li ser jin û zarokan, him jî 
curên tundûtûjiyê bihê kirin. Eger em 
şidetê parveyî 3 beşan bikin, divêt 
bibêjin ku: tundûtûjiya devkî yan jî bi 
ziman, tundûtûjiya kiryarî yan jî fîzîkî û 
herwiha derûnî yan jî piskolojîkî. Berî 
her tiştî emê bas ji şideta dijî jinan 
bikin ku ji aliyê mêran ve tê encam 
dayîn û berî her tiştî bandorek pir 
nerênî li ser peywendiyên hewce ên jin 
û mêran dike. Derûnnas tekez li ser wê 
çendê dikin ku mifah standin ji şidetê 
di her demekê de dibe sedema dûriya 
dilan û evîna kûr bêmana dike. Di 
rewşek wiha de herdu alî hest bi 
dilsariyê dikin û riftarên wan tên 
guhartin, lê jiberku çanda guftûgo, 
şêwr û mentiqê di wê navberê de 
tuneye. Bi taybet deiya mêr wê iznê 
nade ku bihevre ji pirsgirêkên xwe re 
bipeyvin. Eşkere ye ku mirovên neriftar 
di dema pirsên siroştî ên malbatê de li 
gor edetê xwe dest didin kiryar û 
gotinên nejêhatî mirov bi awayên cur 
bi cur. Yek ji wan metodan jî devkî ye 
ku pêk tê ji dijûndan, hêcet girtinên bê 
sedem, hawar kirin û qîrandin, 
fermanên bi kerb û kîn, xwe silkirin, 
bêhurmetî û bê exlaqî. 

Metodek din a tundûtûjiyê, azardana 
derûnî ye. Wek: Gef xwarin bi kuştin, 
telaqdan, lêdan, jin biserde anîn, 
veşartin û jinav birina belge ên şexsî 
ên ku ji bo her mirovekê hewce ne. 
Wek: Nasname...,tunekirina mal yan jî 
madiyat, pêsipardina karên ne erkê 
jinan, rêgirî li hatûçûya rojane, pêşgirî 
li peywendiyên ligel xizm û hevalên 


xwe, pêşgirî lixandin û 
peyda kirina kar û pîşe 
û dil pîsî. 

Metoda din, kiryarên 
fîzîkî ye, weke: Lêdan, 
derkirin ji malê, hebsî 
kirina di malê de, 
qedexe kirina xwarinê û 
azarên cinsî. 

Bikar anîna heryek ji 
wana li dijî jinan, 
tundûtûjî tê hesibandin 
û dibin sedema 
arîşeyên malbatî û 
nîşandana rûyek 

tundûtûj ji civaka kurdî 
derheq jinan. Qatek din 
a goriyên wê diyardeyê 

di civakê de, zarok in. 

Piraniya wan şêweyên şidetê li dijî 
zarokan jî tên encamdayîn. Lê hin 
riftarên din hene ku tenê bi dijî 
zarokan tên bikar anîn. Di vê beşê de 
dixwazim îşare bi 3 meseleyan bikim 
ku pêtir tesirên derûnî li ser zarokan 
hene. Yek ji wan, zewicandina keçan di 
temenê zarokatiyê de ye ku di civaka 
me de ne tiştek nenas e. Di vê derbarê 
de çi behsa nebûn yan jî sêwî bûna 
şiyana hizrî bikin, yan jî nebûna 
ezmûna pêwîst a maldariyê û yan 
çendîn tesîrên din mîna zêde bûna 
pirsgirêkan li ser riya xwandin û 
perwerdeyê û veqetiyana yekcarî ji 
xwandinê, givaşên kar û erkên 
daykîniyê û bandora wê li ser 
tendurustiya wê-î zarokî, di warê 
derûnî de jî hestkirin bi jiyanekê 
nenormal di nav xelkê de ... 

Mesela din ku gelek di civaka kurdî 
de pêş hatiye, cudayî danan di navbera 
keç û kuran de ye ku her yek ji wan bi 
taybetî keç di dema jidayîkbûnê de 
eger di warê cinsî ve bi dilê dayîk û 
bavan nebû, ew zarok ji hebîn û rehma 
dê û bavan bêpar dimîne, mirovek 
xemok jê çêdibe û di pêşerojê de tûşî 
nesaxiyên derûnî dibe. Ya dinê ku di 
malbatên sunetî de zaf rû dide, ew e 
ku keç di temenê biçûkî de kêmtir ji 
kuran tên cezadan û di temenê 
nûciwaniyê de berevajî wê pêvajoyê 
didomînin, ew jî ji bo parastinên 
pêşwext ên namûsî û perwerdekirina 
keçên şermîn e. Pirsa giring liser wan 
arîşane, îrorojê di sedsala 21an de ew 
e ku erê gelo tiştek ku hebe gerek her 
bimîne û bi qeder û siroştê bihê 



sipartin, yan ew pirs jî mîna her pirsek 
din di ramkirin û kuntirola mirovan de 
ye? Min jê waye ku piraniya wan 
pirsane li nezaniyê de diqewimin. Ji bo 
zanîn û bi şaristanî çareser kirina wan 
diyardên şûm, hertim tê baskirin ku 
ger saziyên sîvil ên taybet bi van 
waran bihên avakirin, dê bandorek pir 
baş hebe. Niha ku pêvajoya avakirina 
wan saziyan di civaka kurdî de cihgîr 
bûye, dibînin ku çalakên wan saziyan ji 
aliyê desthilata zal bi ser civaka me de 
bûne nîşan û her roj bi hêcetekê wan 
dixin zîndanan û daxwaz ji yên mayî 
dikin ku li gor xwastikên^wan kar bikin. 
Çûnku rejîma Komara Îslamî a îranê 
baş dizane ku saziyên han kar li ser 
guherandina bîr û hizrên paremayî yên 
xelkê ber bi însaniyet û şaristaniyetê 
dikin. Rayedarên wê hakimiyetê jî ku 
ne mirov in û ne jî mirovahiyê fam û 
nas dikin, pêka pirograma xwe her 
pêşdeçûnekê bi xeterek mezin li ser 
xwe dibînin. Jiberku zêhniyet û eqliyeta 
sedsalên navîn ku her li çarçoveyek 
xeyalî û tiştên nerohn de digere ku li 
gel eql û hizrên serdem de nagunce. 
Lewre rewşa niha ya hakimiyet û 
tenahiyê bi taybet di warê civakî de ne 
tê ênkar kirin û ne jî tê tocîh kirin. Eva 
jî li halekê de ye ku Komara Îslamî a 
îranê di zaf ji saziyên navnetewî de jî 
endam e. Bi giştî ew diyardeyên civakî, 
tiştek ninin ku Komara Îslamî yekem 
car anîbine nav çanda civakê, lê siyaset 
û zêhniyeta tund û tûj û paremayî ya 
rejîmê li berdewamî û xurtbûna wan 
diyardeyan de alîkar e û dabîn kirina 
ewlehî û tenahiya civakî li îranê de 
dûre ji ec|l, mentiq û çarçoveya hizrî ya 
Komara Îslamî. 

Jan û Êşên vî Welatî... 


Kaniya He/bestan 



Evîn Berçem 

Jan û derd dûr 
nakeve ji vî welatî. 
Mirovên vî welatî bi 
xwînrijandin û 

bedelên giran sal li 
ser salan sipartine 
axa xwe. Car caran 


laş sist dibe, dem vedigere paş. Eş û jan 
li bedenê dikeve, dilerize, dikeve û şûnde 
radibe li ser xwe. 

Her rojên ku ji jiyana kurdan dibuhure, 
dilop dilop xwîna hêvî dikevin li ser axa vî 
welatî. Hinek diwestin, bê mecal û neçar 
dimînin, hinek dikevin di nav xweînkariyê 
û nema bi êşa dijminan debar dikin û ji 
xwe direvin. Hinek berxwe didin û heta 
dawiyê, bi her awayî diparêzin vî welatî. 

Li tenişta kenekî, li bihûşta hêviyan 
hemû jî ked dane ji bo vî welatî.. 

Daristana darun peldar hilweşiyan. 
Razyana stûxwar li binya çiyan de 
diçilmisin... 

Lê, dema her bûharê dar şûnde şîn 
dibin, kulîlk şûnde dipişkivin û zarokên 
tavê şûnde tên afirandin. Hêvî efsûna 
bayê berbangê ye li vî welatî. 

Kevir di destê zarokan de qeşa girtin. 
Wêneyên laşê mirinê hawîrdora vî welatî 
de bûne têlên sînorê. Mirovahî digrî. 
Şerrek berdewam dibe. Ev şer ne bi 
serdikeve û ne jî wenda dibe. Li hember 
zarokên vî welatî perçiqandina mirovahî 
sîper girtiye. Li meydana şerr de jî mafê 
mirovahî talan e.. 

Mirovên vî welatî ji kevneşopiya 
zerdeşt in, li hember mirinê rûken û 
bînfireh in û li hember talan kirina 
mirovahiyê di nav lepên xwe kevir 
dihillînin.. 

Doh li Kurdistana Bakûr kûjeran bi 
navê "faîlî meçhûl" kurdên ronakbîr, 
rojnamevan û ciwan tûne di kirin. Hîna jî 
berdewam dike girî û talan kirina kûlîlkên 
vî welatî... 

îroj jî li Rojhilatê eynî tişt berdewam 
dibe. Girtin û binçavkirin bûye mêvanê 
her malê. Her rojên ku ava dibe bi zilmê 
re difetise. 

Dengê hawara. Guh didim, na, dengê 
giriyên me pêve tu deng dernakeve. Bê 
dengiyek mîna zahferan û tahmekî tirsê 
heye. Hozanan ahengên şînê dirijînin. 
Axînek ji rûpelên helbestvanan tê. Hinek 
ji qorzîkên cuda derdikevin û behsa 
çareseriyê dikin. 

Ji xerîban re gazinde tê kirin, xerîb bi 
valahî li me meyze dike û dilê me teng 
dibe... 


Gelo li vî welatî neçarî û kurdîtî eynî 
tişt e? 

Dema kuştin hebe, girtin û hebs kirin 
hebe, mafê mirovahî bê xem û bê tirs bê 
îhlal kirin.. Dema rûpelê kîtêban, rêzên 
hevok, çîrok û dengê dilan tên qûsandin.. 
Dema dayîk bê çare li dû kûrên xwe 
meyze dikin û êdî hêsirên xwînê li ser 
hinarikên rûwê derd kişandî dirijînin. Axîn 
û girî.. Dema reng qedexe dibe. Peyv 
qedexe dibe. Dema nasname dibe barek 
û lêdan dixwe! 

Navê neçariyê dibe kurdîtî? 

Li dorekî cîhanê, li rojnameyekî bi 
zimanekî xerîb li ser rûpelên modern de 
çîroka me tê nivîsandin û em ji qorzîkekî 
meyze dikin.. Rûwê xwendevanê 
rojnamê diqermiçe û bi carekî re rûpel 
digûhere, tiştekî bêhnfireh dixwîne... 

Ji kurda pêve kî dikare hilbigire êşên vî 
welatî? 

Dagîrker bi "bêteref"î çîroka me 
dinivîse. Pêşî ji bejna çîrokê por diqusîne, 
dûra reng diguhere û hildiweşîne. Em ji 
qorzîkekî li wan meyze dikin. Li 
rojnameyekî, bi zimanekî biyan çîroka me 
kêm û nenas dinivîsin. Dema dixwînin, 
rûwê wan diqermiçe û qolinca înkar 
kirinê dikeve qirka wan, dikuxin! 

Axxx neçarî.. kurdîtî.. Em bi êş in, her 
kiras li me naye. Taziye kenê vî welatî. 

Tiştek dilê şevê diguvije, berbangek 
qetandî li ser hawîrdorê Sinê hildide.. 
Nema kenê keçek biçûk tê dîtin. Tirsek 
dilê zarokan de weke pirpirîkan ba dide. 

Loma em nîvcene.. Kenê me qetandî.. 
Em ji stranên xemgîn hez dikin. Êş bi me 
nase... Hezkirin û evîn li ba me kêm e.. 
Em ji hêvîyan xaniyek ava dikin û mîna 
zarokekî bê tecrûbe dikevin hûndir.. Xanî 
dibe xerabe û em di nav de dîsa neçar... 

Min di xewna xwe de dît, stêrkan bi 
tempoya senfoniya Nînovayê şewq didan 
li ser vî welatî.. Heyv şerm dikir ji sipehî 
û narîniya rondikên çavê evîndariya vî 
welatî. Dengek di gûhê min de diliniya, 
min pişta xwe dabû Zagros. Carekî xûya 
kir bûka azadiyê-.Tisbîhek hebû di destê 
wê de, her kevirên tisbîhê bi rengên 
Lapis-Lazûlî... 

Şîyar bûm, min xewna xwe kir name û 
nivîsand ji girtî û şehîdên azadiya Sinê 
re.. Nameyê min negihaşt wenda bû di 
himbêza bahozekî de... 

Xortên Mehabadê...Kûlîlkên Sinê..înkar 
kirina mirovahiyê û erdhêjên bindestiyê 
di dilê wan de...girtiyên hêvîyên xwe ne 
ciwanên vî welatî... 


Rewşname 


F: 

L 



Wergerandin ji Erebî: Cankurd 

Ez li derekê ji dayîk bûm 
Li ser vê erdê 
Li xaneke demê 
Wek zayîna her mirovekî dî... 

Li Kuba an jî li Koriye 
An wekî zengmirovekî li Afîka... 

Ez rojekê ji rojan 
Bi cejna zayîna xwe şanebûm... 

Ne ji ber ku ez dîroka ji dayîkbûna xwe 
nizanim... 

Lê ji ber ku dirêjahiya jîna xwe 
Ez bi axê re 
û bi hevcarî re ez mam... 

Wekî "Bariya" yê Hindî 
û Mûjîkekî ji bakur... 
û dişevan de 

Ez mam bi pênûs û defteran re 
û min nizanî bû çi demê dimirim 
û çawa dimirim... 

Ez ji jînê ho bûm nivîsandinê 
û xwendinê 

û ji boyî çi mar jehir dide... 

Ez ji xwe re li kêfxweşiyê negerîm 
Li wan çelîkên zêrîn 

yên ku di çêrokan de... 

Ez mijûl dibûm bi fêkiyên pîkinan 
Ewên ku li baxên welatê 
min... 

Ez ti caran bi kêlên mirica 
û bi ariyênelîstim... 

Gava min ronahî dît 
Di çavên royê û di ên gel de 
hîngê ez zaro bûm... 
û min rêya xwe qelaşt... 

Min perrên rengareng 
Weke yêd f irindan hilnegirtin 
Wekî "Kardînalên Bonnê"... 

Min bihîst ku dibêjin: 

"Kurê mirov nikane seriyê xwe hilgire". 

û ez dibêjim: 

"Cîhana me ne reştarî ye..." 

Seriyê xwe deyne ser sîngê gel 
Ser axê... 
û dilguman nebe.J 
Çem, asîman û zireyan hembbike 
Bê tirs û bê dudilî... 
û dilsoz bijî bi karkiran re 
ewên ku rastiyê di şevan de dipên..." 

"Ewên ji cîhanekeêdikanin ji hev 
fêhmbikin."(*) 
û bawer bike, ku jîn 
Ne : "Solin şil in û kok in şikestî ne, di 
pença pêçekan de"(**) 

Birca Belek Piştî 163 Salan Li Xwediyên Xwe Vedigere 





Konê Reş 


Doh, ji bajarê 
Cizîra Botan ez 
hatim agahdar kirin 
ku di roja 12 Şibatê 
de wê artêşa tirkan 
bi rengekî fermî ji 


Birca Belek derkeve û wê Birca Belek 
li xwediyên xwe vegere. Vê 
agahdariyê gelek tişt û mişt anîn bîra 
min; wek ku hûn tev dizanin, Birca 
Belek ji sala 1847' an de, piştî dîlkirin 
û sirgunkirina Mîr Bedirxanê Azîzî, 
ketiye destê artêşa Impratoriya 
Osmanî de û ji hingê ve, wek 
bargehek leşkerî, artêşa tirkan jê 
desthilatdariya xwe di herêma Botan 
de berdewam dike. 

Dîroka avakirina keleha Cizîrê û 
Birca Belek di gelek qunaxan re 
derbas dibe, vedigere heyamê 
Imperatoriya Guttî (4000 sal berî 
zayînê).. Di serdemê Imperatoroiya 
Sasanî de jî bi seroketiya Erdeşêr 
Babekyan (241-226 berî zayînê), 
hatiye nûjenkirin an restorekirin. Di 
sala 1596' an de, mîr Şerefê 2 an ji 
malbata Azîzan, Birca Belek û 
Şaneşîn di hewşa wê kelehê de ava 
kirine.. Birca Belek, di geşbûna xwe 
de, ji 366 odeyan pêk dihat û wiha di 
nav çerx û dewranên salan de, her 
mîrekî Botan ji malbata Azîzan ev Birc 
spartiye yê di pey xwe re û dawiya 
wan Mîr Bedirxan bû. Her wiha 
xelkên Botan, ji hêla wan Mîrekên 


Azîzan ve, bi hezkirina ziman û 
welatê xwe hatine perwerde kirin. 
Erê, Birca Belek ji Kurdan re di 
heyamê geşbûna xwe de mîna Koçka 
Spî bû a ku îro li Washingtonê ye ji 
Emerîkiyan re, hem ji wek Koçka 
Elîzê ye ji Fransizan re. Lê sed 
mixabin ku roja îro ji bilî Birca Belek 
gelek şûnewarên dîrokî yên din jî 
hene û wêran bûne, gelek cihên 
dîrokî hene, ku şop û şûna wan nema 
xuya dikin. Dagîrkeran cihên dîrokî 
wêran kirine, hin jî di bin ava Dicle 
de mane.. Gelek cih jî di bin erdê de 
nebedî ne, xebat û xepartin ji wan re 
pêwîst e. 

Gelek biryarên ku di xizmeta 
mirovahiyê de bûn ji vê kelehê û 
Birca Belek hatine der wek: avakirina 
piran, aşan, hilanîna cudahiya ku di 
navbera Misilman, Xiristyan û 
Cihûyan de, dema ku Mîr Bedirxan ev 
gotina xwe a navdar got: Dîn dînê 
Xwedê ye em tev birayên hev in.. 
A din ew biryarên guhdana bi ilim, 
zanîn û zanyaran ku ji encamên wan 
biryaran Medreseya Sor hat ava kirin. 
Ev Medreseya ku di heyamê xwe de 
Zanko bû, kêm zanko wek wê di 
Rojhilata Navîn de hebûn, ew jê mîna 
Zankoya Elezherê a li Qahîrê bû. Û ji 
encamên avakirina wê^ zankoyê, 
kesên wek Îsmaîl Ebû îz Elcezerî, 
Îzeddîn îbin Elesîr, Mecddîn îbin 
Elesîr, Melayê Cizîrî, Feqiyê 
^eyran...hatine holê ku wan jî 
xizmeta mirovahiyê kirine. 


Eger îrö^piştî 163 salan, ew 
dîwanxaneya Mîrê Botan di Birca 
Belek de ji leşkerên tirkan vala dibe, 
gereke li xwediyên xwe yên Kurd 
vegere û têkeve bin parastina 
UNESCO de, UNESCO lê bi xwedî 
derkeve, wek pêmayekî şaristaniya 
mirovahiyê bê parastin û ji nû ve 
restore bibe. Bi vê helkeftê em doza 
wî pêmayê Bedirxaniyan dikin, ewê 
ku Osmaniyan di sala 1847' an de 
destên xwe danîn ser û birin 
Stenbolê, em bi hêvî ne ew pêma jî 
lê vegere û dawî bibe wek 
mûzexaneyekê ji mirovahiyê re. 

Dawî dibêjim, mijde bo we va Birca 
Belek azad dibe. 


Heta Niha Perwerdeya Kurdî Bi Alfabeya Kirîlî Bû. 

Li Ermenîstanê Alfebaya Kurdî - Latînî Bû Fermî 


L i Ermenîstanê, kurd êdî dikarin li 
cihê alfabaya Kirîlî, alfabaya Latînî 
ji bo perwerdeya xwe bi kar bînin. 

Li gorî ANF'ê, alfabaya Kurdî ya Latînî bi 
awayekî fermî li gundê Elegezê di civînekê 
de hate ragihandin. Di civînê de mixtarên 
gundan, midûrên xwendegehan, mamoste 
û rewşenbîr amade bûn. 

Li vir Serokê Şêwra gelê kurdên 
Ermenîstanê Kinyasê Hemîd, got: "Demek 
dirêj e da ku zarokên kurd bi alfabeya kurdî 
ya latînî perwerde bibin, ew têdikoşin. 
Dema Yekîtiya Sovyetê pirtûkên me kirîlî 
bûn. Piştî hilweşandinê, 20 sal in ku 
pirtûkên me nedihatin weşandin. Beriya du 
salan me pirsgirêkên xwe ragihand dewleta 
Ermenîstanê. Bi saya mamoste, rewşenbîr 
û mixtaran, alfabeya latînî bû fermî." 


Li Ermenîstanê kurdan 
alfabeya kirîlî ji sala 1941- 
ê vir ve di xwendegehan 
de bi kar dianî. Piştî 
hilweşandina Yekîtiya 
Sovyetê pirtûkên kurdî jî 
nehatin çapkirin. Piştî 
danûstendinên bi 

hikûmeta Ermenîstanê re 
pirtûk bi alfabeya latînî ji 
nuh ve hatin nivîsin. Niha 
ji bo polên 1 û 2'ê pirtûk 
hatine nivîsîn. Tê 
ragihandin ku ê heta pola 

12'an jî pirtûk bêne amadekirin. Li Ermenîstanê heftê 3 demjmêran bi awayekî fermî 
perwendeyî bi zimanî kurdî dimeşe. Alfabeya kurdî ya latînî ya Celadet Bedirxan û ji 31 
tîpan pêk tê. 

ŞM AKnews 

Şiroveya Gotinên Pêşiyan 


Beşa 11 



Çiya Mazî 


Ji taybetiyên herduyane 
jî, ku ne bi wateya nazarî 
(a ewil) têne bikaranîn. 
Yanî bi wateyeke dîtir 
(mecaz) têne bikaranîn. 
Carinan gotinên pêşiyan 
bi wateya xwe nazarî 
(ewil, heqîqî, rastî) jî têne 


bikaranîn, lakin ev ji bo biwêjê ne gengaze. 
Yanî wateya biwêj her tim mecaz in. Weke 
gotinên pêşiyan, biwêj ne rêberin. 

Ê ku wê biwêjê nizanibe, serpêhatiya wê 
nizanibe, tu wateyê jî jê dernaxe. Lewre her 
biwêjek, serpêhatiyeke û wateyeke wê yî 
taybet heye. Ji dudu û zêdetirî gotinan hatine 
ba hev; ji tiştekî, rewşekê an buyerekê re 
bûne nav. Yekî ku çiqas zimanzan be jî, ger 
wê biwêjê nizanibe, an ne bihîstibe, nizane 
wateya wê jî çiye. Lewre têybetiyeke biwêjê jî 
eve ku, bi gotineke kin û kurt meseleke dûr û 
dirêj tîne ziman. Weke em bibêjin (2) "Mesela 
baqê nîskan" Yekî ku serpêhatiya vê biwêjê 
nizanibe,^ ma dê ji vê hevoka kin çi manê 
derxe? Û nizanin min bi vê gotinê jî çi da 
fêmkirin, daxwaza min çi bû. Lê ê ku vê 
biwêjê zane, ew fêm dike ku min çi got û min 
xwest ez çi bidim fêmkirin. Vekirina vê biwêjê 
jî bi kêmanî du rupelan tije dike. Bi gotina 
(3)"çongşikestî" qesta min ne ku bi rastî, 
çongên wî (bi fizîkî) şikestî ne. Belkî qasta min 
jê eve ku "tirsiya ye qutufî ye, ji tirsan bê hal 
ketiye" lê bi rewşa xwe ya fizîkî sip û saxlem 
e. 

Me got di biwêjan de, ne şîret hene, ne jî 
hukum ilmî heye. Ger ku di hinek biwêjan de 
reng şîret hebin jî, bi eslê xwe ne ji bo şîretê 
hatine gotin. Rewşek an buyerek dane 
fêmkirin, lê buye weke şîretê jî. weke em 
bibêjin "Apê pilo ha bêjê, qun bi qulo ha bêje" 
di vir de rewşekê dide fêmkirin. Ku li mirovekî 
pir şîret û gotin bêne kirin û ew jî tiştekî nexe 
serê xwe, berevajî wan şîret û gotinan 
tevbigere, îcar ji bo ku mirov rewşa wî bîne 
zimên, divê pir gotin û şitexalî bê kirin. Lê 
mirov bi tewreke kin û kurt, rewş û ehwalê wî 
mirovî bi vê hevokê tîne zimên. 

Herdu jî (Biwêj û gotinên Pêşiyan), pir bi 
bingeh û watedar in. Gotinên pêşiyan, weke 
ku navên wan li ser in, xuya ye ku mirovên 
mezin û zana gotine, peyvên wan neqane ne, 
çêj û bîna pîroziyê ji wan difûr e. Dema mirov 
li hinek gotinên pêşiyan hûr dibe, pir li wan 
miştaq dimîn e, dikeve şikê ku, çewa mirova 
bîr û raman kirine, ev gotinên xweş, rast û 
durist li hev anîn e, hûna ne. 

Gel jî ew heta vê demê anî ye. Lê biwêj ne 
wisa ne. Gotinên biwêjan pir ji rêzê ne, li hev 
anîn û hûnandina wan jî xweş e, lê gotin ne 
neqane ne, heta pirên gotinên biwêjan nelirê 
(mustehcem) nin. Di biwêj û gotinên pêşiyên 
Kurdan de paşverutî nîne, yanî, li ku, kîjan 
gotin pêwist û munasip be, hatiye bikaranîn, 
ne gotine ev peyv şerm e, ev peyv nelirê ye. 
Mirov kare bêje ku xwezayî ne. 


Kes nikare destpêka gotinên pêşiyan bibîne. 
Yanî bi tevahî gotinên pêşiyan pir kevnare ne. 
Pala xwe didin çavnêrîn û ceribandinên jiyana 
hezar salan. Her yek, bi hezaran caran hatine 
ceribandin û dawiyê hatine gotin. Lê biwêj ne 
wisa ne. Ji bo biwêjan, kevn û nû ne pîvan e. 
Dibe ku bi hezaran sala bêrê û dibê ku di 
demek nêz de jî hatibin gotin. Hinek ji gotinên 
pêşiyan, li çend qada û hereman zêdetir bêne 
bikaranîn jî, di rastiya xwe de, gotinên 
pêşiyan netewî, heta mirov kare bêje ku 
navnetewî ne. 

Bi tevahî, her gotinên pêşiyên netewekî, li gorî 
jiyana civaka wî ya sosyalî, ekomonî, çandî û 
derunî hatine gotin. Lê mirov ji gelên dîtir re jî 
wergerîne, dibe ku ew jî gelek ders û eqilan jê 
bigrin. Lê biwêj ne wisa ne. Dema mirov 
biwêjekê wergerine zimanekî dîtir, carinan 
tiştên ecêb û sosret derdikevin hole. Lewre 
herêma biwêjan teng e. 

Carinan di herêmekê de, carinan di bajarekî 
de, carinan di qadekê de, di gundekî de, di 
taxekê de, di kolanekê de, di malbatekê de û\ 
carinan di nava çend bira an hevalan tenê de 
tê bikaranîn. Ji ber vê ye ku, em gelek caran 
di hinek pirtûkan de rastî gotinên pêşiyên 
netewên biyaniyan tên, lê em li biwêjên 
neteweyên biyaniyan rast nayên. An jî pir kêm 
lê rast tên. Gotinên pêşiyan kê gotibin bila be, 
ji her mirovî re pêwistin. Çimkî ji çavnêrînî û 
ceribandinên wan derketine û ilmî ne. Lê 
biwêj; encax ên ku bi serê wan de hatiye û 
çîroka wê bizanibe jê re lazim e. Ji xwe tu 
ilmîtiya biwêjan jî nîn e. Pir biwêj hene ku me, 
bi seatan didin fikirandin, giryandin û 
kenandin. Lê yekî ku ne ji herêma me, gundê 
me an taxa me be, tu wate û fikrê ji biwêjên 
me yî heremkî dernaxe, bala wî jî nakşîne. 
Dema ku mirov ji yekî biyanî re biwêjekê 
dibêje, zimanê me zanibe jî zoq dibin, li devê 
mirov dinihêrin. 

Ji ber wataya biwêj, mecaz e. 

Çi gotinên pêşiyan, çi jî biwêjên Kurdî, herdu 
jî pirên wan bi qafiye hatine gotin, hatine 
hûnandin. Ên ku ne wezin bin jî hene, lê ew jî 
ger ku forma wan ne hatibe qulupandin (xera 
kirin), hûnandina wan pir balkêş e. Weke ku 
hostayê dîwêr rêzên kevirên şehkirî, bi şaqul 
lêbike. Di tu cihan de ne nuxteke kêm, ne jî 
yeke zêde hebe. Ên ku formên wan hatine 
xera kirin jî mirov çiqas orjînalîta wê nizanibe 
jî, dema lê binihêre, xeta û kêmaniyên wê 
peyvê weke xete û kêmaniyên diwarê hoste 
ye. 

" Ev şîroveya Brêz Dêrsilavî, ji bo rexneya 
gotinên pêşiyan ên ku di sa/nameya Navenda 
Çanda Mezopotamya (NÇM Stenbo/ 1999) 
hatine weşandin û herwiha bi geiemperî // ser 
gotinên pêşiyên Kurdan e. Ev gotar d) 
rojnameya Azadiya We/at de hatiye weşandin. 
Ji bo Gotinên Pêşiyan hê baş bê fêmkirin, min 
ew gotar bi guherînên biçûk û bi destûra brêz 
Qedrî Dêrsiiavî // vir bi cîh kir. Ç.Mazî" 

NÎQAŞA 3 NIVÎSKARAN LI SER 45 
GOTINÊN PÊŞIYAN 


Van gotinên li jêr di salnameya NÇM ya 
1999'an de hatine weşandin. Ji bo wate û 
naskirina Gotin û biwêjan baş bêne fêmkirin 
min bi şîroveyên xwe, şîroveyên Brêz Qedrî 
Dêrsilavî û yên Brêz Mistefa REŞîD di vir de 
wekî nîqaşekê bicîh kir. 

"Kesê aqiimend peyvê xwe dipîve, nû dibêjd' 
Bi navê gotina pêşiyan hatiye weşandin. Belê 
ev ne gotina pêşiyan e. Lê dibe ku metelok 
(öz deyiş) be. Lewre tu mecaz û şîret tê de ne 
xuya ye. Pir tiştên din jî hene ku vê goitnê ji 
gotinên pêşiyan dûr dixe, lê ji bo dirêj nebe ez 
zêde nakim. Di gotinê de jî guhertin çêbûye. 
Ne "nû" divêt di virde peyva "hîn" 
bikarbanîna.(Q Dêrsilavî) 


Ez mane û naveroka vê gotinê baş û girîng 
dibînim. Kesê ku hema çi ber devê wî, çat û 
pat lêdixe, bi rastî jî ne aqilmend e. Çiqas 
mirov gotinên xwe bipîve û paşê bêje, ewqas 
jî baş e. Pir caran ji gotinên nepîvayî serêşiyên 
mezin derdikevin. Ji lewre, ev gotina li jor 
pend û şireteke gelek baş e. 

Pirsa girîng li vir ew e, ku ev gotinên pêşiyan, 
li gor rêz û rêzikên zimanê me rast bên 
nivîsandin. Bê guman, wek ku li jor hatiye 
nivîsandin, mirov jê fêhm dike. Lê belê li gor 
giramêra zimanê nivîskî divêt li cihê "peyvê 
xwe" awayê "peyvên xwe" bê nivîsandin. 
Bêjeya "nu" jî em bi awayê "nû" dinivîsînin. Lê 
ji aliyê semantîk vê, peyva "nû" naveroka vê 
pendê baş nade xuyakirin. Bi dîtina min, heke 
bihata gotin: 

Kesê aqilmend peyvên xwe dipîve û paşê 
dibêje" hên baştir bû. Ev vedigere ser zimanê 
kesê ku ev pend gotiye, yan jî gihandiye me. 
Ez bi xwe ne ji wê baweriyê me, ku em bêjin, 
me wisa bihîstiye, divêt wek xwe bimîne û 
wisa em van gotinan li gor giramêrê çewt 
binivîsînin. (M. Reşîd). 

"Pîvaz, pîvaz e, çi serî ye, çi binî ye" rastiya 
"Pîvaz, pîvaz e, çi sor e, çi sipî yd' yanî kok û 
bingeh yek in, çi gewr an jî çi esmer be. Lê ku 
mirov weke (çi serî, çi binî) bixwîne tu watê 
nade, tiştek jê nayê fêr kirin. 

Ez cidahiyeke mezin di navbera herdu 
şêweyan de nabînim. Bi herdu şêweyan jî tê 
fêhmkirin, ku mebest çi ye. (M. Reşîd). 

"Bi kerê nikare, êrîşê dibe ser kurtêd’ forma 
(qalibê) vê peyvê jî hatiye xerakirin. Rastiya 
wê "Nikare bi kerê, bazdide kutarf belkî 
heman wateyê didin. Lê kaîdekî gotinê 
pêşiyan jî ev e, ku forma wê neyê guheztin.(Q 
Dêrsilavî) 

'iê bi baweriya min, // gor herêman, // gor 
rewş û tevgera civakê, formên wan têne 
guherandin,iê ne ew forma ku wê ji gotinên 
pêşiyan bi dûr dixe. Carinan bi guherîneke 
kurt ew dibin biwêj an dibin gotineke pêşiyan 
yeke din.( Ç.Mazî)" 

" Destê pîsîtiyê bi deriyê xwe were" ez 
bawerim ji ber ku forma vê gotinê jî 
guhertiye, mirov nikare tiştekî jê fêr bibe. Lê 
ez rastiya wê nizanim. (Q Dêrsilavî) 











Duheftînameya siyasî, civakî, çandî û hunerî 
Partiya Demokrat ya Kurdistana îranê diweşîne 

http://www.kurdistanmedia.com/kurmanci/index.php 

Navenda bingehîn ya xebata Agirî li Kurdistanê ye. 

Navnîşana derveyî welat: 

AFK B.P. 102- 75623 Paris CEDEX 13 -FRANCE 

E - Mail: aairi2003@hotmail.com 

Tirkiye naxwaze pasaportên kurdî 
binase! 

Tirkiye naxwaze 1 
pasaportên corê 
A yên îraqa 
Federal, ku bi 
zimanên Kurdî, 

Erebî û Îngilîzî 
hatine 

amadekirin û li 
şor makezagona 
Iraqê hatine 
derxistin, 
bipejirîne. 

Sedema wê yekê jî bi cihdayîna zimanê Kurdî li wê 
pasportê de dizanin. 

Li gor PNA'yê, Midûrê Şûbeya Pasaportan yê Silêmaniyê 
Muhsîn Osman, daye zanîn ku hemû cîhan wê pasaportê 
qebûl dikin, lê Tirkiye pirsgirêkan derdixîne û weha 
didomîne: 

"îraq welateke serbixwe ye û çawa bixwaze dikare 
wusa pasaportan derxîne. Wezareta Karê Derve ya îraqê, 
berê jî gotibû ku ewê pasaportên îraqê yên tîpa A, bi 
zimanên îraqê yên fermî; bi Erebî, Kurdî û Îngilîzî 
derxînin. Li ser astengî derxistina Tirkiyê, Wezareta Derve 
ya îraqê Tirkiye îqaz kiriye, lê heta niha tu bersivek 
negirtiye." 

Li gor madeya 4emîn ya Makezagona hertimî a îraqa 
Federal, Kurdî û Erebî zimanên fermî yên îraqê ne. Heta, 
li gor hukmê vê madeyê, dikare li ser hemû dukomentên 
fermî bi Kurdî û Erebî bê nivîsandin. 

Sunetkirina keçan li Murîtanya tê 
qedexekirin 

Li , 9° r 

malpera 
Avesta, li 
Murîtanya 
hinek caran 
radeya 
sunetkirina 
keçan digihê j 
%92. Niha 
Parlamentoya 
wî welatî 
hewlê dide ku 
biryara 

qedexekirina sunetkirinê derxîne. 

Ji aliyê dinê, vê dawiyê girûpek ji zanyarên olî, fitwaya 
qedexekirinê derxistin. 

Di wê fitwayê de ew zanyar diyar dikin ku sunetkirin, 
zirarên tendurustî digihîne wan keçan. 




Dawîn Şervanê Simkoyê Şikak Li 
Temenê 137 Saliyê De Koça Dawiyê Kir 

Sibêdehiya roja 27.01.2010'an, 
hevwelatî Hemîd Ehmed Ebdula, 
naskirî bi Hemîde Goc, mêrê herî 
bi temen li Kurdistan û Rojhilata 
Navîn li gundê Çinaroka ser bi 
devera Sîdekan a bajarokê Soran, 
bi yekcarî malawayî ji jiyanê kir. 

Hemîd xwediyê jinek, 4 kur û 
gellek newiyan e. Li gor 
nasnameya warê kesêtî, Hemîd 
Ebdula li sala 1873'ê Zayînî li 
Sîdekanê ji dayîk bûye. Navhatî 

şervan û sowar çakekî jêhat yê Simayîl Axayê Şikak bûye û 
gellek serpêhatî û bîreweriyên binirx bi Simayî Axa re hebûne. 

Wî bi peyatî sefera gelek ji bajarên îraq, îran û Turkiyayê 
kiriye û tim hez ji şivanetî û geryan li nav çiya û zozanan 
kiriye. Wekî xortên wî bas dikin, risq û xwarinên rojane yên 
wî, tim xwarinên kewn yên kurdî û giyayên siroştî bûne ku li 
devera wan de şîn dibin. 

Hêjayî gotinê ye ku xwedê jêrazî heya demên dawîn yên 
jiyana xwe li serxwe bûye û tu car ji bo nesaxiyê seredana 
doktor nekiriye. Navhatî hemû temenê xwe her li gundan de 
qedandiye û mijûlê xwedîkirina pez û malat û heywanan 
bûye. 

Hewlêr 

Li Roja Cîhaniya Valintaynê De 

Bi Hezaran Sêw Hatin Mîxekrêj 
Kirin 


Mîxekrêj kirina Sêwê, 
weke edetek kevnar a 
kurdî li Rojhilatê 

Kurdistanê û bi merema 
hejêkirinê birêve diçe. 

Li roja Valintaynê 
de(14/2), li 44 bajar û 
bajarokên Kurdistana 
Başûr de, pirojeya 

netewî kirina Sêwên 








mîxekrêjkirî meşiya û têde kur û keçên kurd, Sêw mîxekrêj kirin. 

Piroje ji sê beşan pêk hatibû: Nîşandana kurte fîlmek bi 
navê"ew Sêwa dilê min bû", vekirina pêşangehek fotogirafiyê û 
mîxekrêj kirina hezaran Sêwan ji aliyê kur û keçan ve. 

Seywan Seîdiyan, birêveberê pirojeyê di vê derheqê de 
ragihand ku Sêwa mîxek kirî, ew Sêw e ku dema xwe bi du 
armancan bikar hatiye. Yekem gava ku kur yan keçek aşiq bûye 
û nekariye evîna xwe bîne ziman, lewre Sêwek mîxek kirî jêre 
şandiye. Duyem, li dema hêrsbûnê de ji bo aştbûnê ew Sêw 
dihat bikar anîn. 

Hêjayî gotinê ye ku biryar e 5000 Sêwên mîxek kirî weke 
hêmaya 5000 şehîdan ji Helebçê ve bo Hîroşîmayê bihên 
veguhastin. 




























